Tak Minta Bantuan Kerajaan, Adam Shahz Jadi Frontliner Bantu Negara

Minggu ini hangat diperkatakan mengenai isu beberapa artis yang meluahkan pendapat mengenai penggiat seni terjejas susulan Perintah Kawalan Pergerakkan. Perkara itu menimbulkan rasa kurang senang netizen yang melihat gaya hidup mewah kebanyakan artis.

Namun, berbeza buat pelakon Adam Shahz yang menyertai Angkatan Pertahanan Malaysia (APM) untuk membantu negara ketika Covid-19.  Perkara itu mendapat perhatian netizen yang mengatakan pelakon itu tidak langsung ‘memekak’ minta bantuan, sebaliknya membantu kerajaan.

Ini kawan aku @AdamShahz, artis juga. Tak de pula aku nampak dia memekak minta bantuan kerajaan. Siap jadi frontliner time covid-19 ni bantu kerajaan . Ini dekat socmed flex harta benda tetiba nak minta bantuan kerajaan. Buat malu je. pic.twitter.com/zXL6R7Mws0

Rata-rata netizen memuji pelakon itu yang sebelum ini berusaha mencari pendapatan sampingan dengan membawa Grab dan kini menjadi sukarelawan dengan menyertai Angkatan Pertahanan Malaysia.

Malah, netizen mengatakan inilah perbezaan antara artis yang utamakan sara hidup daripada gaya hidup, tidak seperti artis lain yang konon kaya tetapi baru dua minggu PKP sudah menyalak meminta bantuan.


“Mak Cik Pisang Goreng Boleh Kerja Dari Rumah, Kami Artis Macam Mana?”

Hangat diperkatakan apabila segelintir artis meluahkan pendapat apabila ada di antara penggiat seni terjejas susulan lanjutan Perintah Kawalan Pergerakan (PKP), ada beberapa artis lain tampil mempertahankan kenyataan mereka itu.

Nampaknya, Sharnaaz Ahmad juga turut memberikan pendapatnya berhubung isu tersebut. Menerusi IG Live, ada netizen mengatakan artis dikategorikan sebagai T20 iaitu kumpulan tertinggi dalam pendapatan isi rumah dan tidak layak mendapat bantuan daripada kerajaan.

Tidak bersetuju dengan kenyataan netizen itu, Sharnaaz mempersoalkan adakah artis juga bukan manusia sehingga tidak boleh dapat apa-apa bantuan sedangkan mereka yang berniaga nasi lemak pun dapat.

Kata Sharnaaz lagi, jangan sangkakan mereka yang berniaga tepi jalan tiada duit kerana mereka masih bekerja dari rumah sedangkan bagaimana pula artis nak bekerja dari rumah.

“Makcik jual nasi lemak hang ingat depa tak ada duit? Depa boleh kerja dari rumah, macam kami nak bekerja dari rumah macam mana,” katanya.

Kenyataan Sharnaaz itu ternyata mengundang kecaman netizen yang mengatakan jauh sekali pendapatan antara mereka yang menjual nasi lemak dengan artis. Malah, rata-rata netizen mengatakan adakah artis tidak boleh kerja dirumah dengan pengikut yang hampir berjuta.


“Aku Bawa Satria Neo Buruk, Tapi Makan ‘Steak & Udang Galah Hari-Hari”

Kecoh diperkatakan sejak beberapa hari ini apabila ada segelintir artis meluahkan pendapat mengenai nasib artis susulan lajutan Perintah Kawalan Pergerakan (PKP) di mana ‘periuk nasi’ mereka terjejas kerana tiada kerja.

Bagaimanapun tindakan mereka itu dikecam teruk, malah ada netizen mengatakan selepas menunjuk-nunjuk kemewahan boleh pula mahu minta bantuan.

Perkara itu turut mendapat perhatian pelakon kontroversi, Zarina Anjoulie yang menegur sikap artis yang suka menunjuk kemewahan tetapi tiada perancangan masa depan. Kata Zarina, itu adalah pilihan artis itu sendiri untuk hidup mewah dan akhirnya terpaksa ikat perut.

Menurut Zarina, meskipun dia hidup secara sederhana tetapi masih mampu makan mewah dan berkongsi rezeki dengan mereka yang kurang bernasib baik.

“Itu pilihan kau untuk beli kereta dan motor mahal. Lepas itu tak ada duit nak makan. That’s you choice bro. Kalau dah tahu macam itu, hiduplah bersederhana. Ni masing-masing tak sedar diri pakai kereta mewah, sanggup ikat perut sampai tak ada duit simpanan.

“Yang aku ni bawa Satria Neo buruk pun makan ‘steak’ dan udang galah la hari-hari. Malah aku dan boyfriend aku boleh menderma.

“Bukan nak riak tapi macam mana aku ni hidup sederhana tapi boleh kongsi dengan orang lain. Korang yang ada Alphard hitam la Velfire hitam,” katanya.

Dalam pada itu, Zarina berkata pandangan masyarakat kononnya golongan artis mempunyai kelas tersendiri adalah daripada sikap mereka sendiri yang sering pamerkan gaya hidup mewah mereka kepada umum.

“Masalahnya engkau yang tanam dalam otak orang seperti korang semua kaya raya walhal you guys have nothing. Dan bila sekarang korang kena kecam, padan la muka korang artis-artis. Cubalah hidup sederhana, hidup macam orang biasa tak ada la orang kecam,” katanya.

Terdahulu, Black Hanifah dan Tomok menjadi mangsa kecaman netizen yang mempertikaikan tindakan mereka meminta kerajaan agar tidak melupakan golongan penggiat seni.

Bagaimanapun, Black menjelaskan kenyataannya bukan untuk dirinya tetapi disuarakan bagi mewakili penggiat seni lein khususnya di belakang tabir dan artis veteran.


“Mohonlah Bantuan Macam Rakyat Biasa Yang Lain, Perlu Ke Ada Dana Spesifik?”

Baru-baru ini kecoh diperkatakan apabila ada segelintir artis meluahkan pendapat apabila ada di antara penggiat seni terjejas apabila terpaksa menghentikan segala aktiviti hiburan susulan lanjutan Perintah Kawalan Pergerakan (PKP).

Isu tersebut turut mendapat perhatian artis lain yang membincangkan perkara berkenaan termasuk Nabil Ahmad yang mengatakan luahan Black Hanifah dan Tomok bukanlah untuk diri mereka tetapi tetapi penggiat seni lain serta kru-kru yang terlibat dengan industri hiburan yang terkesan akibat PKP.

BACA: “Artis Pun Rakyat Malaysia, Mungkin Kerajaan Boleh Bagi Bantuan Khusus”

Nabil turut memberikan contoh dimana minggu lalu kumpulan Caliph Buskers tiada di rancangan MeleTOP dan tertanya-tanya bagaimana mereka mahu meneruskan kehidupan tanpa sumber pendapatan.

Malah, Nabil berkata apa yang dibimbangkan adalah mereka yang bekerja di belakang tabir kerana tiada yang membantu. Nabil turut mengharapkan agar Persatuan Seniman meminta bantuan atau peruntukan daripada pihak kerajaan bagi membantu penggiat seni yang terjejas sepanjang tempoh kuarantin ini.

Perkara yang suarakan Nabil itu menjadi bualan ramai netizen. Malah ada yang mempersoalkan perlukah ada dana khas kerana jika ada yang layak boleh sahaja memohon bantuan seperti rakyat biasa.

Dalam pada itu, netizen turut menjelaskan mengenai bantuan yang diberikan oleh kerajaan dimana jika artis atau kru-kru dimana isi pendapatan bawah RM8,000 akan menerima bantuan. Malah, jika mereka masih bujang, tetap akan mendapat bantuan.

Tidak kurang juga ada yang mempersoalkan adakah artis bukan rakyat Malysia sedangkan Perdana Menteri sudah menyatakan bahawa bantuan itu adalah untuk semua rakyat sehingga mahukan bantuan khusus untuk mereka.


“Makcik Jual Goreng Pisang Lagi Kaya Dari Segelintir Artis Malaysia”

Sejak beberapa hari ini hangat diperkatakan mengenai luahan hati segelintir artis dimana ada ‘penggiat seni’ terjejas kerana tiada kerja susulan lanjutan Perintah Kawalan Pergerakan (PKP).

Bagaimanapun, luahan mereka itu dikecam teruk oleh netizen yang mengatakan bahawa artis banyak duit dan tidak perlukan bantuan. Malah ada yang mengatakan ramai artis luar memberikan bantuan kepada rakyat mereka yang hidup susah.

Perkara itu turut mendapat perhatian penyanyi Aweera yang berpendapat tidak wajar jika artis tempatan dibandingkan dengan selebriti antarabangsa kerana ramai artis negara kita berdepan pelbagai isu dan masih berjuang untuk meneruskan hidup.

“Jangan anggap artis Malaysia semua kaya, yang kaya mungkin beberapa peratus sahaja, lagi banyak survival struggle.

“Ramai netizen tak tahu dan tak pernah ambil tahu permasalahna dalam industri, sukar untuk sokong karya tempatan berbanding artis antarbangsa dengan alasan mereka lagi baik.

“Negara dia orang ekonomi cantik, kita hanya jual produk dalam Malaysia jadi mereka satu dunia jual tak sama artis kita, sebab itu mereka boleh bagi bantuan pada kerajaan, bukan sikit-sikit tapi juta-juta,” katanya.

Kata Aweera lagi, ramai anak seni bergantung sumber pendapatan hasil undangan persembahan semata-mata. Malah, Aweera turut berpendapat ramai peniaga diluar sana ada yang lebih kaya daripada golongan artis.

“Makcik jual goreng pisang pun lagi kaya daripada segelintir artis Malaysia yang kurang bernasib baik sebab kami sebagai artis hanya berpandukan job semata-mata.

“Ada show atau shooting adalah duit, tak ada kena cari! Artis pun perlu membayar cukai, bil dan sebagainya dengan ekonomi negara sekarang naik dan turun. Bajet untuk artis kadang-kadang tak masuk akal langsung,” katanya.

Bagaimanapun, Aweera telah pun memadam posting berkenaan dan sudah meminta maaf mengenai kenyatannya itu. Ujarnya, Perdana Menteri sudah pun membuat perutusan tentang bantuan petang semalam dan diharap isu mengenai kenyataanya itu sudah pun selesai.


“Artis Pun Rakyat Malaysia, Mungkin Kerajaan Boleh Bagi Bantuan Khusus”

Sejak beberapa hari ini hangat diperkatakan apabila ada beberapa selebriti meluahkan pendapat mengenai nasib artis susulan lajutan Perintah Kawalan Pergerakan (PKP) di mana ‘periuk nasi’ mereka terjejas kerana tiada kerja.

Perkara itu turut mendapat perhatian pelawak Shuib Sepahtu yang tampil mempertahankan Black Hanifah dan Tomok mengenai pendapat mereka itu. Shuib menegaskan rakan-rakannya itu bukan meminta bantuan untuk diri sendiri tetapi penggiat seni lain yang terkesan akibat PKP.

A post shared by  Shuib Sepahtu (@shuibsepahtu) on Mar 27, 2020 at 4:35am PDT

“Mereka keluarkan kenyataan untuk mewakili artis-artis lama, artis veteran, penggiat seni lain macam pengarah, penulis skrip, make-up artis dan sebagainya.

“Sebab bila ada PKP confirm diorang takda job. Berapa lama ni? Kita pun tak tahu berapa lama akan berada dalam PKP,” katanya.

Mengulas mengenai artis dipertikai kerana tidak menyumbang apa-apa kepada negara, Shuib berkata selama ini golongan artis inilah yang menghiburkan semua orang dan mereka juga rakyat Malaysia serta turut sama perlu dibantu.

“Sebelum ni artislah buat lawak, artislah buat show, artislah buat persembahan untuk hiburkan korang. Artis dan juga barisan belakang juga marhaen, juga rakyat Malaysia. Semua orang akan ada masalah kewangan.

“Mungkinlah kerajaan boleh keluarkan bantuan khusus untuk artis dan penggiat seni yang tak ada job langsung. Itu saja. Kalau ada alhamdulillah, kalau tak ada nak buat macam mana?,” katanya.


Diva AA Mengaku Kaya, Mampu Bayar Denda RM17,000

Hari ini Mahkamah Sesyen Kuala Lumpur menjatuhkan hukuman denda RM17,000 terhadap pengacara sensasi, Azwan Ali selepas mengaku bersalah membuat penghantaran yang menyakitkan hati orang lain berhubung COVID-19.

Susulan itu, rata-rata netizen menghentam bekas pengacara itu agar menjelaskan denda tersebut. Tidak hanya berdiam diri, menerusi Twitter Azwan atau lebih dikenali sebagai Diva AA turut mengeluarkan kata-kata kesat terhadap netizen.

Menerusi perkongsian itu, Diva AA mengakui dia seorang yang kaya dan mampu menjelaskan denda sebanyak RM17,000 itu.

Azwan dituduh memuat naik video menghina petugas Hospital Putrajaya sekaligus menjejaskan imej hospital itu dan kredibiliti kakitangan serta pegawai perubatan dalam mengendalikan Covid-19.

Mahkamah turut memerintahkan Azwan, 54 tahun, menjalani hukuman penjara tambahan enam bulan jika gagal membayar jumlah denda tersebu

Terdahulu, Azwan Ali yang berpakaian serba hitam, didakwa menggunakan laman Youtube miliknya “DIVAAATERSOHOR” dan secara sedar membuat penghantaran dengan niat menyakitkan hati orang lain di Pejabat Timbalan Pengarah Hospital Putrajaya, pada 24 Mac lalu.


Ustaz Ebit Lew Terus Membantu, Sumbang Kemudahan Untuk Petugas Kesihatan

Bertungkus lumus merawat pesakit positif COVID-19 di hospital, tentunya ianya bukan tugas yang mudah buat petugas perubatan. Lebih pulu, mereka ini tidak sempat makan dan adakalnya tidak pulang ke rumah untuk melaksanakan tanggungjawab mereka.

Melihat pengorbanan dan penat lelah petugas perubatan yang merawat pesakit di hospital, pendakwah terkenal Ustaz Ebit Lew terus menghulurkan bantuan kemudahan yang diperlukan kepada hospital-hospital yang menempatkan pesakit COVID-19.

Sebak bila dengar ramai staf kkm dan swasta juga ada yang positif covid 19. Bila lihat mereka frontliner berpanas sangat dengan baju begitu. Ya Allah..mendapat tahu mereka perlukan portable aircond. Terus belikan 4 aircond untuk hospital shah alam. 3 saya beli sendiri dan 1 dari Dato Zainal dan kak Dini.. Nak melangkah keluar rumah jer dah berdebar. Macam manalah mereka ini semua begitu kuat melalui semua ini. Mereka sedang berjihad. Bantulah beri mereka sihat selamat. Kita pula duduklah dirumah dan doakan mereka. Dengar nasihat dan saling mendoakan yer Doakan banyak khemah,portable airocond, laptop diperlukan di banyak hospital dan ada hospital habis mask..doakan yer Allah mudahkan semuanya yer-ebitlew PertubuhanKasihUmatMalaysia CIMB 8603546376

A post shared by  Ebit Lew (@ebitlew) on Mar 20, 2020 at 6:14am PDT

Sepanjang malam semalam fikir nak cari shower portable atas permintaan hospital. Cari-cari. Last-last saya dapat sewa dari sebuah syarikat, rasa amat bersyukur dapat sewa 2 Shower Portable ke Hospital Putrajaya. Kasihan kawan-kawan petugas di hospital nak mandi sebelum balik rumah setelah bekerja ada sampai 16jam. Kasihan mereka. Kadang risau musim covid 19 ni. Nak menangis tengok mereka semua dah terlalu penat. Benar-benar terlalu penat. Serius mereka penat. Mereka pohon beri kata semangat. Ya Allah tuhanku . Ya Allah bantulah mereka semua ya Allah. Berilah semangat dan kekuatan dalam jiwa mereka dalam jihad ini. Sembuhkan semua pesakit. Jagakanlah keluarga petugas dan keluarga pesakit. Selamatkan kami semua seluruh dunia-ebitlew PertubuhanKasihUmatMalaysia CIMB 8603546376

A post shared by  Ebit Lew (@ebitlew) on Mar 24, 2020 at 4:26am PDT

Aduh sedihnya berlari semua dr dan nurse tadi jumpa saya di 5 klinik. Sedih rasa Tanya mereka"ustaz kami penat sangat ustaz. Dah letih,takut, nak makan balik rumah pun risau tolong beri nasihat kata semangat dan doa untuk kami" Sebak dengar keluhan mereka. Saya nak keluar rumah pun takut walau nak pergi hantar aircond atau makanan pada mereka. Pesan saya dengan rasa sayang pada mereka "akak adik semua pejuang berjihad barisan hadapan sekali. Besar nilai seorang berjihad dijalannya. Tiada siapa boleh kira pahala dan kebaikan kakak semua ketika ini. Betapa sayangnya Allah dengan pengorbanan semua. Setiap peluh letih pening lapar semuanya hanya Allah yang balas. Terima kaseh dari saya. Saya doakan semua sihat dan sentiasa kuat" Risau dan kasihan pada petugas front line di mana-mana. Mereka berpanas sepanjang hari dalam khemah. Dan ada alatan belum ada. Bila sampai tadi semua berlari excited. Minta nasihat dan doa. Syukur terima kaseh pada 5 Klinik Kesihatan di Gombak setia, ulu klang, bt 8, Kuang, Desa Pandan bersama Team BMWMCM . Samudra Teres. Terima kaseh Dr semua, en azman dan sahabat yang lain. Syukur dapat bekalkan aircond portable, mask, dan baju plastik. Banyak hospital dan klinik kesihatan terlalu berpanas. Bayangkan sebulan begini. Ya Allah. Paling utama tiada face shield untuk lindungi wajah mereka. Doakan ada bahan untuk buat sendiri atau tempah dimana-mana. Face shield penting untuk frontline seperti mereka. Doakan yer. Ya Allah mudahkanlah. Jagakanlah mereka semua ya Allah. Selamatkan kami semua-ebitlew Siapa ingin infak CIMB 8603546376 Pertubuhan Kasih Umat Malaysia

A post shared by  Ebit Lew (@ebitlew) on Mar 25, 2020 at 7:28am PDT

Antara kemudahan yang diberikan ialah penghawa dingin mudah alih, topeng muka, baju plastik, ‘portable shower’ dan kelengkapan lain. Kata Ebit Lew, dia kasihan melihat petugas di hospital yang kini semuanya sudah terlalu penat.

Ebit Lew turut mendoakan agar semua para petugas hospital diberikan kekuatan dan semangat untuk mereka terus berhijad. Malah, Ebit turut mendoakan agar disembuhkan mereka yang dikuarantin di hospital serta meminta agar Allah hilangkan wabak COVID-19 di seluruh dunia.

Rata-rata netizen memuji tindakan murni Ustaz Ebit serta mengucapkan terima kasih kepadanya di atas sumbangan yang diberikan. Netizen turut mendoakan agar segala urusan pendakwah itu dipermudahkan dan dimurahkan rezeki.


“Saya Artis Sendu, Tapi Tak Minta Bantuan Kerajaan”

Susulan lanjutan Perintah Kawalan Pergerakan (PKP), hangat diperkatakan apabila ada segelintir artis dilihat memohon bantuan daripada kerajaan ekoran ‘periuk nasi’ mereka terjejas apabila terpaksa menghentikan segala aktiviti hiburan.

Bagaimanapun, berbeza bagi pengacara Jimmy Shanley yang mengatakan meskipun dia bukan selebriti terkemuka namun dia tidak meminta bantuan daripada kerajaan. Sebaliknya, dia menawarkan bantuan kepada mereka yang memerlukan.

“Saya artis yang agak sendu tapi tak minta bantuan kerajaan, ada sesiapa perlukan pertolongan sila DM. Ibu tunggal diutamakan,” katanya.

Kenyataan terbuka Jimmy itu mendapat pujian daripada netizen, malah ada yang mencadangkan agar Jimmy membantu golongan selebriti yang meminta bantuan untuk meneruskan kehidupan kerana tiada kerja.

Dalam pada itu, rata-rata netizen berharap agar tindakan Jimmy ini dapat dijadikan contoh kepada artis-artis lain untuk turut memberikan sumbangan kepada mereka yang terjejas akibat wabak COVID-19.


Azwan Ali Didenda RM17,000 Hina Petugas Hospital Putrajaya

Pengacara sensasi Azwan Ali atau lebih dikenali sebagai Diva AA dijatuhkan hukuman denda RM17,000 oleh Mahkamah Sesyen Kuala Lumpur hari ini, selepas mengaku bersalah membuat penghantaran yang menyakitkan hati orang lain berhubung COVID-19.

Bekas pengacara itu dituduh memuat naik video menghina petugas Hospital Putrajaya sekaligus menjejaskan imej hospital itu dan kredibiliti kakitangan serta pegawai perubatan dalam mengendalikan Covid-19.

Hakim Azura Alwi memerintahkan Azwan, 54 tahun, menjalani hukuman penjara tambahan enam bulan jika gagal membayar jumlah denda tersebut.

Terdahulu, Azwan Ali yang berpakaian serba hitam, didakwa menggunakan laman Youtube miliknya “DIVAAATERSOHOR” dan secara sedar membuat penghantaran dengan niat menyakitkan hati orang lain di Pejabat Timbalan Pengarah Hospital Putrajaya, pada 24 Mac lalu.

Dia didakwa mengikut Seksyen 233 (1) (a) Akta Komunikasi dan Multimedia 1998 yang boleh dihukum mengikut Seksyen 233(3) akta sama, memperuntukkan hukuman penjara maksimum setahun atau denda atau kedua-duanya.


Dayangku Intan Pertahankan Diri Kes Perlekeh Paramedik

Susulan laporan polis dibuat terhadapnya oleh pihak Hospital Putrajaya Rabu lalu didakwa memperlekehkan kakitangan hospital itu, penyanyi popular era 80-an, Dayangku Intan bagaimanapun tetap dengan pendiriannya bahawa tindakannya itu tidak salah.

Penyanyi itu berkata dia berharap untuk menyelesaikan perkara itu dengan cara baik tetapi pihak hospital tidak cuba untuk menghubunginya untuk berbincang sebaliknya terus membuat laporan polis.

BACA: Hospital Putrajaya Buat Laporan Polis Terhadap Diva AA, Dayangku Intan

“Tak mengapa mereka buat laporan polis. Itu tanggungjawab mereka. Apa pun, saya tetap dengan pendirian yang mana apa dibuat (memuat naik video) tak salah,

“Dari awal saya berharap perkara ini boleh diselesaikan dengan cara baik. Sepatutnya, perkara ini tidak boleh dipandang daripada sebelah pihak saja. Kena tengok video saya sepenuhnya.

“Selepas saya memuat naik video itu, tidak ada sesiapa atau wakil hospital menghubungi saya untuk berbincang. Kalau ada, saya sedia memberi kerjasama,” katanya kepada Harian Metro.

Mempertahankan tindakannya memuat naik video tersebut, Dayangku Intan berkata teguran dibuat menerusi video itu bukan kepentingan diri sendiri sebaliknya untuk semua pihak.

“Teguran saya adalah kelebihan untuk semua. Bukan untuk saya seorang saja. Kalau nak tahu, sewaktu saya di sana tidak ada orang di situ. Kaunter Covid-19 kosong.

“Saya pula tidak berani nak terus masuk ke bahagian kecemasan sebab takut saya ada wabak itu. Apatah lagi, ketika itu saya ada simptom batuk dan demam.

“Malah, sampai sekarang tekak dan dada saya masih kering. Batuk pula kejap ada, kejap tidak. Cuma, saya sudah tidak demam,” katanya.

Terdahulu, Hospital Putrajaya membuat laporan polis berhubung penularan dua video yang menjejaskan imej hospital itu dan kredibiliti kakitangan serta pegawai perubatan dalam mengendalikan Covid-19.

Video pertama dipercayai milik Dayangku Intan mempunyai impak tontonan tinggi dan juga video milik Azwan Ali yang menyokong isu dibicarakan oleh Dayang dimana dia mendakwa mendapat layanan kurang memuaskan.


“Saya Bukan Bodoh Sangat, Dah Tunjuk Mewah Lepas Tu Minta Bantuan”

Susulan kenyataannya mencadangkan agar pihak kerajaan tidak meminggirkan penggiat seni yang turut terjejas kerana lanjutan Perintah Kawalan Pergerakan (PKP), Black Hanifah menerima kecaman hebat daripada netizen.

Bengang dirinya dituduh suka meminta, Black berkata cadangannya itu disalah anggap oleh netizen kerana ia disuarakan bagi pihak anak-anak seni yang berdepan kesempitan akibat tiada kerja susulan wabak COVID-19.

BACA: “Harap Kerajaan Bantu Artis Yang Selama Ini Banyak Bantu Negara”

“Saya nak terangkan apa yang dikatakan dalam akhbar semalam bukan untuk saya! SAYA hanya suarakan bagi pihak artis yang memerlukan. Susah kalau netizen tak baca artikel penuh dan terus menghentam.

“Saya sendiri akui banyak persembahan dibatalkan sepanjang tempoh Perintah Kawalan Pergerakan (PKP). Tapi buat masa ini kewangan saya masih kukuh dan mencukupi. Saya hanya suarakan kesusahan selebriti lain,” katanya kepada mStar Online.

Akui dikecam teruk oleh netizen, Black menegaskan kenyataannya itu adalah untuk mereka yang tiada kerja susulan PKP kerana bukan semua artis kaya dan ada yang layak menerima bantuan seperti rakyat Malaysia yang lain.

“Ramai yang kecam saya di Instagram, ada yang kata sebelum ini saya tunjuk kemewahan, sekarang nak minta bantuan pula!

“Saya pun bukan bodoh sangat, dah tunjuk mewah, jalan sana sini di Instagram lepas itu takkan nak minta bantuan. Dalam isu ini saya hanya bawa suara mereka iaitu penggiat seni yang kesempitan hidup kerana tiada job.

“Bukan semua artis itu kaya, ada juga yang sedang berdepan kesulitan hidup dan mereka juga layak dibantu sama seperti rakyat Malaysia yang lain,” katanya.


Susah Nak Dapat Roti, Noorkhiriah Catu Sehari Sekeping

Sejak beberapa hari lalu hangat diperkatakan di media sosial dimana rata-rata netizen mengeluh sukar untuk mendapatkan stok roti di pasaraya. Nampaknya perkata itu turut dihadapi oleh pelakon Noorkhiriah yang kini mula mencatu makanan.

Menerusi Instagram, Noorkhiriah turut memuat naik gambar sebuku roti yang diletakkan sebaris trofi anugerah yang pernah dimenanginya. Melihat keadaan sekarang yang susah untuk dapatkan roti Noorkhiriah mengatakan hanya sekeping roti boleh dimakan sehari.

Meskipun perkongsiannya itu hanya gurauan semata-mata, namun rata-rata netizen turut bersetuju bahawa sememangnya sukar untuk mendapatkan roti sekarang. Malah ada netizen mengatakan apabila dapat stok roti seolah seperti dapat emas.

Dasyat betul penangan roti sampai kena catu makan sehari sekeping sahaja. Apa pun diharap mereka diluar sana kalau beli roti berpada-pada dan ingat orang lain sama. Beli sampai berbuku-buku roti tapi tarikh luput tetap sama sahaja.


Netizen Kecam Tomok Harap Kerajaan Bantu Anak Seni

Lanjutan Perintah Kawalan Pergerakan (PKP) sehingga 14 April ini turut memberi kesan kepada pengiat seni tanah air. Perkara itu turut diakui oleh Tomok bahawa ‘periuk nasi’ mereka turut terjejas apabila segala aktiviti serta persembahan terpaksa ditangguhkan.

Sependapat dengan Black Hanifah, Tomok berharap agar pihak kerajaan tidak terlepas pandang agar memberikan bantuan sepatutnya kepada golongan artis yang kurang bernasib baik serta berdepan kesempitan hidup.

“Golongan anak seni juga tidak terkecuali daripada menerima tamparan hebat ini di mana segala aktiviti seni kami tidak kira penyanyi,pelakon,pemuzik,krew penerbitan,produksi drama atau filem semuanya terjejas,ditunda atau terpaksa di batalkan.

“Ianya memberikan impak yang besar pada mereka..di mana kebanyakan anak seni dan penggiat seni ini menjadikan bidang ini sebagai sumber pendapatan mereka,” katanya.

Bagaimanapun, perkongsian Tomok itu mengundang kritikan dan kecaman netizen yang berpendapat kerajaan perlu mengutamakan rakyat yang lebih memerlukan lebih-lebih lagi peniaga-peniaga kecil yang bergantung pada gaji harian.

Malah netizen turut mengatakan artis sudah ada banyak wang dan sering mempamerkan kehidupan mewah. Tidak kurang juga ada yang mepersoalkan kemanakah duit mereka pergi sedangkan miliki rumah besar dan kereta mewah.

Dalam pada itu, ada yang memahami kesusahan yang dialami oleh penggiat seni mencadangkan agar Tomok memohon bantuan daripada persatuan penggiat seni atau mungkin boleh lancarkan tabung derma untuk membantu artis yang kurang berkemampuan.


“Harap Kerajaan Bantu Artis Yang Selama Ini Banyak Bantu Negara”

Umum mengetahui tempoh Perintah Kawalan Pergerakan (PKP) dilanjutkan sehingga 14 April ini. Perkara itu mendapat perhatian Black Hanifah yang mengatakan lanjutan tempoh tersebut turut menjejaskan ‘periuk nasi’ penggiat seni tempatan.

Susulan itu, Black berharap agar pihak kerajaan tidak meminggirkan golongan artis yang selama ini banyak membantu negara dengan memberikan bantuan khusus supaya dapat mengurangkan beban dalam meneruskan kehidupan sepanjang tempoh kuarantin.

“Saya berharap kerajaan dapat membantu kami, golongan selebriti tanah air yang selama ini banyak membantu negara. Saya berharap kami diberi pertolongan seperti apa yang diperoleh orang awam supaya beban ditanggung dapat dikurangkan sedikit.

“Kami juga perlu membayar bil dan menanggung perbelanjaan harian. Memang apa yang dipaparkan di media sosial tampak seperti kami berduit. Namun, apabila dalam situasi begini, kami tiada kerja untuk beroleh pendapatan.

“Persembahan dan aktiviti seni semua dibatalkan atau ditunda. Seperti saya, pada bulan ini sahaja, program televisyen (TV), konsert dan pelbagai lagi, semuanya ditangguhkan. Selagi semua itu ditunda, kami tiada pendapatan,” katanya kepada BH Online.

Black berkata dia meluahkan rasa syukur kerana masih mempunyai simpanan dan perbelanjaan bulanan tidaklah terbeban sepanjang tempoh PKP.

Dalam pada itu, Black yang bercadang menyambut Ramadan dan Syawal di Langkawi, Kedah, terpaksa membatalkan hasrat itu berikutan PKP.


Izzue Islam Tak Ada Job, Mula Kurangkan Beli Baju

Susulan Perintah Kawalan Pergerakan (PKP) dilanjutkan sehingga 14 April depan, Izzue Islam memberitahu dia mula mengawal perbelanjaan keluarga. Izzue berkata sebagai permulaan dia akan mengurangkan pembelian pakaian bagi tujuan penggambaran.

Menurut Izzue dia tidak mahu lagi membazir ke arah benda atau sesuatu yang tidak penting dan mahu lebih berjimat.

“Buat masa ini saya kena susun semula keawangan untuk hari-hari akan mendatang. Apa yang boleh jimat, kita jimat la. Tak mahu lagi membazir dengan perkara yang mengarut dan benda yang tak penting.

“Sepatutnya saya kena buat persediaan baju untuk penggambaran tapi hanya 50 peratus sahaja sudah dipersiapkan. Ada banyak lagi kena beli tapi nak kena kurangkan sedikit,” katanya kepada mStar Online.

Dalam pada itu, Izzue turut memberi pendapat tentang sikap segelintir rakyat Malaysia yang memasak secara berlebihan sepanjang tempoh PKP ini. Izzue berkata setiap keluarga ada cara mereka masing-masing tetapi apa yang penting perlu buat persedian untuk dua minggu akan datang ini.

“Masing-masing ada cara kehidupan harian mereka. Kalau ada yang masak banyak lauk dalam satu hari mungkin dalam rumah ada ramai penghuni.

“Ada juga yang berjimat dengan masak sedikit sahaja. Mungkin selama ini susah nak makan sama tapi waktu ini la mereka guna peluan makan dan masak sama-sama,” katanya.


Tangan Melecur Kena Minyak Panas, Fattah Amin Larang Fazura Masak

Semalam, menerusi Insta story Fattah Amin berkongsikan foto pegelangan tangan isterinya, Nur Fazura yang melecur akibat terkena percikan minyak panas. Fazura memberitahu insiden itu terjadi ketika dia sedang memasak.

Menurut Fazura secara tiba-tiba minyak panas meletup lalu terkena tangan kanannya. Ujarnya, Fattah mengajaknya ke hospital namun bimbang melihat keadaan sekarang yang agak genting dengan penularan wabak COVID-19.

“Sebelum ini, tidak pernah pula berlaku, tapi benda hendak jadi. Fattah banyak kali mengajak saya ke hospital. Tapi mengenangkan keadaan sekarang dan bimbang hendak ke hospital pada waktu kritikal begini, saya cuba ubati sendiri,” katanya BH Online.

Fazura berkata pada awalnya dia takut melihat ada gelembung pada pergelangan tangan berikutan percikan minyak panas itu. Namun, selepas memecahkan gelembung berkenaan dan menyapu ubat pada bahagian tersebut, ia mula menunjukkan perubahan positif.

“Selepas saya pecahkan gelembung itu dan sapu minyak gamat, Alhamdulillah, nampak kesan luka itu semakin mengering. Terima kasih kepada peminat yang memberi pelbagai petua untuk diamalkan… Saya sangat menghargainya,” katanya.

Dalam pada itu, Fazura akui masih trauma dengan insiden berkenaan dan akan berehat seketika daripada memasak. Malah, Fattah juga melarangnya untuk memasak.

“Dapur akan ‘ditutup’ buat masa ini. Suami pun tak bagi saya masak dan dia nasihatkan saya berehat sahaja,” katanya.


Azwan Ali Mohon Maaf Perlekeh Paramedik Hospital Putrajaya

Semalam hangat diperkatakan apabila pihak Hospital Putrajaya membuat laporan polis terhadap dua selebriti iaitu Dayangku Intan dan Azwan Ali atas penularan dua video yang telah menjejaskan imej hospital itu.

Video tular itu juga turut menjejaskan kredibiliti kakitangan serta para pegawai perubatan dalam mengendalikan wabak COVID-19. Tidak menyangka kata-katanya mengguris hati ramai pihak, Azwan Ali tampil memohon maaf secara terbuka.

BACA: Hospital Putrajaya Buat Laporan Polis Terhadap Diva AA, Dayangku Intan

Malah, Azwan berkata dia mahu menebus kesilapannya dengan menjamu rendang air tangannya kepada petugas hospital berkenaan.

TO ALL NURSES, DOCTORS SERTA PIHAK PENGURUSAN HOSPITAL PUTRAJAYA YANG TERSINGGUNG DENGAN STATEMENT DIVA AA MOHON MAAF UNTUK SEMUA?? . . DIVA AA HARGAI SEMUA EFFORTS & KOMITMEN SEMUA FRONTLINERS YANG BERTUNGKUS LUMUS BERKHIDMAT UNTUK NEGARA. . . LETS FIGHT THIS COVID 19 TOGETHER. . . YOU DO YOUR PART, WE DO OUR PART . . LOVE UOLLSS ????????

A post shared by  DIVA AA OFFICIAL (@divaazwanaliofficial) on Mar 25, 2020 at 7:18am PDT

“Saya nak ambil kesempatan nak mohon maaf kepada semua pihak yang tersinggung dengan mulut saya, dah memang begitu kaedahnya.

“Mohon maaf terbuka kepada pihak Hospital Putrajaya khasnya doktor dan pengurusannya kerana kandungan perutusan khas saya telah menjadi begitu panas dan mencetuskan kontroversi hingga ada pihak tertekan diganggu emosi dan sebagainya, mohon maaf.

“Sudah tentu saya kutip setiap hikmah yang berlaku daripada kejadian yang tidak disangka ini, buang yang keruh ambil yang jernih,” katanya.

Dalam pada itu, pengacara sensasi yang lebih dikenali sebagai Diva AA itu juga berharap agar pihak Hospital Putrajaya menerima pemohonan maafnya dan berjanji untuk tidak akan mengulanginya lagi.

Terdahulu, Hospital Putrajaya telah membuat laporan polis berhubung tindakan pengacara itu yang memuat naik semula kenyataan penyanyi veteran Dayangku Intan yang kecewa dengan layanan yang diterimanya oleh petugas hospital berkenaan pada pertengahan Mac lalu.


Jualan Murah HUAWEI Bermula RM88 Sempena Ulang Tahun Lazada ke 8

Memandangkan tempoh Perintah Kawalan Pergerakan (PKP) telah pun dilanjutkan sehingga 14 April ini, pasti ramai yang bosan asyik duduk di rumah tonton televisyen dan makan sahaja kan?

Kali ini kami mahu anda pegang telefon dan scroll barangan HUAWEI yang mula dijual dengan harga serendah RM88. Sempena dengan ulang tahun Lazada yang ke 8 ini, banyak gila barangan HUAWEI yang dijual dengan harga runtuh. Memang jika anda buka sahaja laman rasmi Lazada ni, pasti rambang mata tak tahu nak pilih gadjet mana untuk dibeli.

Fuhh! Jika anda boleh tengok pada gambar ini pasti anda sudah tak sabar nak tekan link Lazada. Harga kaw-kaw punya jatuh. Siapa tak nak kan! Lagi-lagi telefon pintar HUAWEI Mate 20 tu. Memang kena beli ni!

Bagi kesemua barangan ini, anda boleh beli pada 27 Mac pada jam 12 pagi hingga jam 2 pagi. Masa ni sahaja anda akan dapat harga runtuh seperti dalam gambar. Sekiranya anda lambat, jawabnya terlepaslah barangan idaman anda.

Bukan itu sahaja barangan yang ditawarkan oleh HUAWEI. HUAWEI juga turut menawarkan Crazy Flash Sales bermula RM88 untuk ketiga barangan dalam gambar di atas.

Bagi anda yang ingin memiliki barangan crazy flash sales ini, jangan lupa mula membeli pada 27 Mac ini jam 2 petang. Ingat bersedia siap siap depan telefon pintar anda untuk terjah masuk laman Lazada. Jangan sampai melepas.

Ha! Sebelum kami terlupa, untuk barangan MateBook 13 dan HUAWEI Mate20 sangat terhad dan ada beberapa unit sahaja. Jadi anda harus merebut dengan pembeli yang lain. Siapa cepat dia dapat!

Bila dah ada sale kaw-kaw ni, pastinya ada baucer untuk anda grab dan membeli semasa tempoh jualan berlangsung. Anda harus merebut baucer bernilai RM168 dan RM88 dan mula membeli barangan HUAWEI yang dijual dengan harga runtuh.

Untuk baucer RM168 anda boleh membeli Mate 30 Pro, Mate 30, P30, P30 Pro, M5 Lite dan Freebuds sahaja. Manakala baucer RM88 boleh digunakan untuk pembelian nova 5T, Y7P, Y9s dan Y9 Prime. Jadi jangan buang masa, grab sekarang baucer HUAWEI ini.

Jualan hebat ini akan berlangsung pada 27 Mac ini sahaja. Maklumat lanjut di laman rasmi ini dan jangan lupa untuk masukkan ke dalam troli pembelian anda di laman sesawang tersebut. Ingat jangan sampai melepas!


“Asalnya Mak Abah Nak Namakan ‘Wardah’ Tapi…”

Memiliki nama yang cantik seperti rupa parasnya, baru-baru ini Mira Filzah mendedahkan asal usul namanya kepada peminat. Perkara itu diberitahu menerusi Insta Story bagi menjawab pertanyaan peminatnya yang bertanyakan siapa yang memberi nama Mira Filzah.

Menurut Mira, kedua ibu bapanya mahu memberikan nama ‘Wardah’ selepas dicadangkan oleh seorang ustaz namun ibunya lebih gemar untuk memberikan nama yang lebih panjang dan terciptalah nama Nur Amirah Filzah.

Untuk rekod, Mira Filzah merupakan alumni SMK Aminuddin Baki, Kuala Lumpur dan graduan jurusan perniagaan antarabangsa di Universiti Teknologi MARA (UITM), Shah Alam.

Dilahirkan pada 2 April 1993, Mira Filzah merupakan anak kedua daripada tiga adik beradik.


Hairul Azreen Dikecam Tak ‘Study’ Sebelum Temuramah Datuk Lee Chong Wei

Baru-baru ini, pelakon aksi Hairul Azreen menjadi perhatian ramai apabila mendapat peluang untuk mengadakan sesi Live di Instagram bersama bekas jaguh badminton Negara, Datuk Wira Lee Chong Wei.

Bagaimanapun disebalik sembang santai itu, pertanyaan Hairul menimbulkan rasa tidak puas hati di kalangan netizen apabila suami kepada Hanis Zalikha itu mengajukan soalan “Berapa minggu Encik jadi pemain nombor 1 dunia?”

Shared with fans that it is more difficult to STAY on top, than it is to GET there. He depicts the true meaning of (to be) The Best (you) Never Rest. Orang yang dah capai kehebatan pun tak bersenang-lenang. Terima kasih Dato atas sesi semalam. Apa yang korang paling suka dalam perkongsian santai semalam? Thank you Dato @leechongweiofficial sangat sporting!!!

A post shared by  HAIRUL AZREEN IDRIS (@hairulazreen) on Mar 24, 2020 at 2:01am PDT

Seperti sudah dijangka, tindakan Hairul itu sekaligus mengundang kecaman yang menyifatkan pelakon itu seolah tidak mempunyai pengetahuan dalam sukan.

Malah, ada yang mengatakan Hairul tidak membuat ‘homework’ berkenaan latar belakang Lee Chong Wei terlebih dahalu sebelum sesi temubual berkenaan.

Meskipun begitu, Lee Chong Wei sendiri menjawab soalan tersebut tanpa rasa tersinggung atau bertanya kembali soalan tersebut. Rata-rata netizen memuji sikap rendah lagenda badminton itu dan tetap tenang.

Mungkin Hairul rasa gementar apabila mendapat peluang menemuramah pemain lagenda itu. Apa pun diharap selepas ini Hairul buat kajian terlebih dahulu sebelum sesi temubual bimbang menjadi mangsa kecaman netizen.


“Inilah Masa Wanita Single, Yang Suka ‘Laki Orang’ Pergi Pasaraya”

Umum mengetahui sepanjang tempoh Perintah Kawalan Pergerakan yang dilanjutkan sehingga 14 April ini hanya seorang sahaja dibenarkan keluar rumah untuk membeli barangan keperluan dan sudah tentunya ketua keluarga.

Boleh dikatakan jika anda ke pasaraya ramai pelanggan dikalangan lelaki. Perkara itu turut mendapat perhatian Michael Ang yang secara seloroh mengatakan inilah masanya wanita masih single atau yang suka ‘suami orang’ ke pasaraya untuk mencari jodoh.

BACA: Ramai Panic Buying, Michael Ang Mungkin Makan Nasi Telur Kicap

Salam semua. Baru balik dari supermarket! I rasa Ini la masa untuk wanita2 single pergi supermarket Sebab 90% yg kat supermarket semua lelaki mana tahu jumpa jodoh sana! Hahahahaha luv u all n stay safe!

A post shared by  Michael Ang (@michaelang38) on Mar 23, 2020 at 10:02pm PDT

“Satu benda saya perasan, saya rasa inilah waktunya untuk perempuan yang single atau perempuan yang sukakan lelaki orang pergi pasaraya.

“Sebab tadi saya tengok 90% semua lelaki yang elok-elok. Kalau korang nak inilah waktunya korang pergi,” selorohnya.

Perkongsian Michael itu mendapat pelbagai reaksi daripada netizen yang terhibur dengan kenyataan pengarah popular itu. Malah, rata-rata netizen terutamanya wanita mengatakan tak kisah nak cari jodoh tetapi jangan sangkut dengan suami mereka sudah.


Bosan Kuarantin Di Rumah, Hari-Hari Suami Batalkan Wuduk Eyra Hazali

Sedang meniti saat bahagia berumah tangga dan bakal diserikan dengan kehadiran cahaya mata, kehidupan Eyra Hazali kini sudah cukup lengkap. Baru-baru ini, Eyra berkongsikan momen manisnya bersama suami, penjaga gol Johor Datul Ta’zim, Muhammad Haziq Nadzli.

Status yang dimuat naik di Twitter ternyata mendapat perhatian netizen apabila Eyra mengatakan suaminya sering mengusiknya dek kerana terlalu bosan di rumah sepanjang tempoh kuarantin. Malah, Eyra mengatakan habis kecut jarinya kerana kerap mengambil wuduk.

Dalam pada itu, rata-rata netizen terhibur dengan gelagat pasangan ini yang sememangnya romantis habis sehingga ramai yang masih bujang diluar sana turut rasa cemburu melihat kebahagiaan mereka.

Ada bagusnya Perintah Kawalan Pergerakan ini lebih-lebih lagi buat mereka yang sibuk bekerja sebelum ini ada banyak masa boleh diluangkan masa bersama keluarga. Malah, suami isteri juga boleh ambil peluang berbulan madu dirumah.


Naim Daniel Dikecam Sunting Gambar Yang di-Pertuan Agong

Tindakan penyanyi Naim Daniel menyunting gambar Yang di-Pertuan Agong Al-Sultan Abdullah Ri’ayatuddin Al-Mustafa Billah Shah untuk teaser lagu terbaharunya bersama Ismail Izzani berjudul Covid-19 mengundang rasa kurang senang netizen.

Gambar tersebut memaparkan Naim dan Ismail Izzani berdiri di sebelah baginda yang sedang duduk memegang kertas bertulis #StayHome dan #DudukRumah. Menyedari kesilapannya itu, Naim tampil memohon maaf secara terbuka menerusi Instagram miliknya.

BACA: Baru Berusia 22 Tahun, Naim Daniel Dah Beli Rumah Sendiri

“Hari ini saya nak bercakap fasal lagu baru saya dengan Ismail mengenai Covid-19 dan artwork cover lagu yang menggunakan photoshop Agong.

“Saya tahu ia isu yang sangat sensitif dan sepatutnya saya peka dengan perkara itu. Saya di sini ingin memohon maaf secara terbuka kepada semua pihak.

“Saya minta maaf sangat atas kesalahan itu. Perkara itu tidak akan berulang lagi. Saya sepatutnya lebih peka,” katanya.

Difahamkan, lagu Covid-19 itu merupakan inisiatif Naim dan Ismail untuk memberikan nasihat dan kesedaran kepada masyarakat agar mematuhi Perintah Kawalan Pergerakan dan kekal berada di rumah masing-masing.

Gambar tersebut sudah pun dipadam oleh Naim selepas mendapat kritikan hebat dari netizen. Menariknya tentang lagu tersebut, turut diselitkan sedutan kata-kata dari pengacara popular Azwan Ali yang tular di media sosial.


Hospital Putrajaya Buat Laporan Polis Terhadap Diva AA, Dayangku Intan

Disaat-saat penularan wabak COVID-19 di negara kita, petugas kesihatan antara individu yang paling bertungkus lumus melaksanakan tanggungjawab mereka namun ada sesetengah pihak tidak menghargai pengorbanan mereka.

Hangat diperkatakan apabila Hospital Putrajaya membuat laporan polis berhubung penularan dua video yang telah menjejaskan imej Hospital Putrajaya dan kredibiliti kakitangan serta para pegawai perubatan dalam mengendalikan wabak COVID-19.

Difahamkan, video pertama dipercayai milik penyanyi Dayangku Intan yang mempunyai impak tontonan tinggi dan juga video milik Azwan Ali atau lebih dikenali sebagai Diva AA yang menyokong isu dibicarakan oleh Dayang.

Menerusi video tersebut, Dayang berkata dia mengalami demam, sakit kepala, tekak dan badan. Menyedari simptom yang dialami sama dengan COVID-19, dia segera ke Hospital Putrajaya untuk melakukan pemeriksaan.

Malah, Dayang berkata dia ke hospital untuk mendapatkan pemeriksaan atas saranan rakannya yang juga doktor pakar. Namun, Dayang mendakwa mendapat layanan kurang memuaskan.

Pengarah Hospital Putrajaya, Datuk Dr Nora’i Mohd Said dalam satu kenyataan hari ini berkata  isu berkenaan telah diperbesar-besarkan dengan perkataan kesat terhadap petugas kesihatan yang menjalankan tugas.

Menurutnya, orang awam sepatutnya lebih peka dengan keadaan semasa wabak Covid-19 dan setiap petugas kesihatan telah mengikut garis panduan Kementerian Kesihatan ditetapkan sepanjang mengendalikan wabak itu.

Katanya lagi, penularan video berkenaan sekaligus telah memberi tekanan emosi kepada para petugas sedangkan sokongan moral dan semangat yang harus diberikan, dan bukannya kata cacian dan kesat.


Hikmah Duduk Di Rumah, Ernie Zakri Kini Sudah Berhijab

Mengakui sudah lama menyimpan hasrat untuk bertudung, penyanyi Ernie Zakri akhirnya mengambil keputusan untuk bertudung sepenuhnya. Menerusi perkongsian terbaru di Intagram, Ernie memuat naik gambarnya berhijab.

Ernie berkata dia sedar banyak melakukan kesilapan dan sudah tiba masanya untuk berubah menjadi insan lebih baik secara perlahan-lahan. Katanya lagi, ada hikmah duduk dirumah sebalik Perintah Kawalan Pergerakan dimana dia mempunyai masa untuk muhasabah diri.

“Saya berharap semua orang boleh mendoakan saya untuk istiqamah. Sebenarnya perasaan nak bertudung sebelum tunaikan umrah tapi kadang-kadang biasalah manusia ada memikirkan soal komitmen kerja.

“Tetapi ada hikmah juga saya rehat daripada kerja, duduk rumah dan banyak saya fikir. Jadi inilah masa paling tepat untuk saya buat keputusan berhijrah.

“Saya kena fikirkan diri saya juga. Kita manusia biasa, banyak buat kesilapan dan tiba masanya untuk saya berubah sedikit demi sedikit mana yang mampu,” katanya kepada mStar Online.

Dalam pada itu, Ernie berharap dia berharap peminat tidak keliru dengan penampilannya apabila menonton apa sahaja program yang memaparkan dirinya tidak bertudung kerana itu adalah rakaman lama.

“Kalau ada peminat atau penonton yang menonton saya masih free hair di mana-mana program TV itu adalah rakaman lama sebelum saya bertudung.

“Saya bimbang orang akan keliru. Insya-Allah, selepas ini saya akan memakai pakaian bersesuaian dan mengikut syariat Islam yang sudah ditetapkan,” katanya.


Aliff Syukri 6 Bulan Belajar Nak Lulus Exam Masuk UiTM

Diterima masuk ke Universiti Teknologi Mara (UiTM), bagaimanapun ada segelintir netizen mempertikaikan kelayakan Datuk Seri Aliff Syukri sehingga diterima masuk ke Universiti berkenaan, malah ada yang mendakwa Aliff menggunakan kekayaannya.

Terkilan dengan dakwaan liar netizen itu, Aliff berkata dia diterima masuk ke universiti berkenaan kerana usaha dan titik peluhnya sendiri. Ujarnya, dia belajar selama enam bulan untuk memastikan dirinya lulus ujian kelayakan.

. . First time masuk @uitm.official Saya sedih sangat sebab ramai orang cakap saya masuk Universiti ini sebab pakai duit atau rasuah??. Sedangkan saya belajar nak dekat dua tahun untuk saya lulus exam ini. Bukan senang nak bahagikan masa untuk menjadi seorang Business, seorang bapa, seorang duta kepada produk saya dan saya mempunyai bermacam-macam bisnes… sy tak nak org kata sy x educated? . . Tetapi dgn usaha sy study 6bulan nak lulus exam Akhirya sy lulus.. Alhamdulillah, ini lah impian saya untuk mempunyai pelajaran sebabnya bagi saya ianya adalah satu bonus kepada saya untuk mempunyai satu education sebab dahulu tidak ada pelajaran, orang akan pandang rendah. Doakan saya berjaya. Dan saya nak bagitau kepada korang semua, sijil ini saya tidak bayar pun dan saya juga seperti student UITM yang lain perlu mengikut kelas dan semuanya. Dan saya dah berusaha dan saya berharap usaha ini boleh diikuti oleh semua orang walaupun kita dah bekerja ataupun dah berjaya, tidak semestinya kita tidak boleh belajar. #uitm #uitmshahalam tag member uitm korang dan apa pengalaman paling best dgn uitm?? Very komen d bawah??

A post shared by  Ohabangkosmetik (@aliffsyukriterlajaklaris) on Mar 23, 2020 at 2:10am PDT

Ujar Aliff lagi, dia membuat keputusan untuk melanjutkan pelajaran kerana tidak mahu dipandang rendah sebagai seorang yang tidak mempunyai pendidikan. Katanya lagi, dia sama seperti pelajar lagi perlu mengikuti kelas dan mengambil peperiksaan.

“Korang sangka tak, saya diterima masuk UiTM? Pertama kali masuk UiTM. Saya sedih sangat sebab ramai orang cakap saya masuk universiti ini sebab pakai duit atau rasuah.

“Sedangkan saya belajar nak dekat dua tahun untuk saya lulus peperiksaan ini. Dengan usaha saya belajar enam bulan nak lulus peperiksaan, akhirnya saya lulus,” tulisnya.

Dalam pada itu, Aliff berharap tindakannya itu dapat menjadi ikutan oleh mereka diluar sana bahawa meskipun sudah bekerja dan berjaya tidak bermakna tidak boleh lagi belajar.

Difahamkan, Aliff bakal mengikuti kursus Sarjana Muda Pentadbiran Perniagaan (Kepujian) Perniagaan Antarabangsa yang bertempat di UiTM Shah Alam


Adibah Noor Kecam Erra Fazira ‘Body Shaming’ Peserta ICSYV Malaysia?

Pasti ramai yang meminat rancangan yang diadaptasi daripada program hiburan popular Korea Selatan iaitu I Can See Your Voice Malaysia. Minggu lalu, menyaksikan Erra Fazira telah diundang sebagai artis jemputan.

Namun agak mengecewakan apabila Erra memilih penyamar bersuara sumbang sebagai rakan duetnya serta menyingkirkan penyanyi misteri yang sebenarnya penyanyi sebenar dan sangat berbakat disebabkan penampilannya yang dilihat tidak meyakinkan.

Perkara itu turut mendapat perhatian Adibah Noor yang menyifatkan situasi itu sebagai ‘body shaming’ hanya kerana penampilannya tidak seperti penyanyi dan gara-gara berbadan gempal.

sadly, she was eliminated just coz she didnt "look like a singer".

dia bukan the "next" adibah noor.call her by her name.she deserve to stand on her own, called by her name, not compared to anyone, voice or physically wise.

Tetapi selepas mendengar suara penyanyi misteri itu tiba-tiba pula rasa kagum dengan bakatnya selepas mendapat tahu dia boleh menyanyi dengan baik.

Adibah turut mengatakan program sebegitu banyak menggunakan isu ‘body shaming’ serta melabelkan program tersebut lebih memilih rupa paras berbanding bakat.

Perkongsian Adibah itu mendapat pelbagai reaksi daripada netizen yang bersetuju dengan pendapat penyanyi itu. Malah, rata-rata netizen berpendapat program tersebut jauh beza dengan versi Korea yang tidak menilai rupa paras. Tidak kurang juga ada yang mengatakan program itu toksik.

Bagaimanapun ada yang berpendapat program itu sekadar hiburan memandangkan tajuk program itu sendiri adalah menilai suara berdasarkan penampilan dan artis jemputan perlu meneka berdasarkan info yang diberikan.


Alha Alfa Dedah Bukti Bekas Isteri Pernah Hamil & Keguguran

Rumah tangga Datuk Alha Alfa menjadi perhatian ramai apabila usahawan kosmetik itu mendedahkan perceraiannya kepada umum. Bagaimanapun, ada yang menuduhnya seolah sengaja membuka aib bekas isterinya, Noor Azlin.

Menerusi pendedahan itu, Alha berkata mereka hampir bergelar ibu bapa namun bekas isterinya keguguran. Bagaimanapun, Azlin tamil membuka mulut menafikan bahawa dia pernah hamil dan mengalami keguguran seperti didakwa Alha.

Pendedahan bekas isterinya itu sekaligus membuatkan Alha bengang sehingga dia dilabel penipu. Tidak hanya berdiam diri, Alha tampil mempertahankan maruah dirinya dengan mendedahkan bukti bahawa bekas isterinya itu pernah hamil.

Menerusi perkongsian di Insta Story, Alha memuat naik mesej perbualannya bersama Azlin di WhatsApp sekaligus mendedahkan bekas isterinya telah memakan jamu dalam kuantiti yang banyak sehingga menyebabkan keguguran.

Ujarnya lagi, dia sememangnya mahu move on dari kisah perceraian mereka tetapi ramai yang menyangkakan bahawa dia penipu dan dia perlu membersihkan namanya agar tidak terus terpalit dengan tuduhan tidak benar.

Alha turut meluahkan rasa kecewa apabila orang yang dia sayangi sanggup bertindak untuk menjatuhkannya selepas dia sudah memberikan segalanya.

Terdahulu, Alha berkata rumah tanggnya hanya mampu bertahan selama 6 bulan selepas dia dan Azlin sepakat untuk berpisah secara baik selepas masing-masing sudah tidak lagi persefahaman.

Ujarnya, banyak dugaan melanda rumah tangga mereka termasuk berbezaan jarak usia dan kerjaya menjadi punca rumah tangga mereka gagal.


Aishah Mula Catu Makanan, Kurangkan Keluar Membeli

Baru masuk hari ketujuh Perintah Kawalan Pergerakan, banyak kita melihat perkongsian netizen di media sosial memuat naik menu masakan hari ini serta resepi yang boleh dicuba sepanajang dua minggu ini.

Bagaimanapun, berbeza dengan Aishah yang memberitahu dia mula membuat catuan makanan untuk keluarganya di rumah. Menurut Aishah tindakan itu dilakukan bagi mengurangkan risiko ahli keluarga terdedah dengan jangkitan apabila keluar membeli keperluan asas.

“Hari ini saya ambil keputusan untuk mencatu makanan di rumah. Ini bukanlah masa nak suka-suka masak macam nak raya pulak. Kenapa saya kata begitu? Kalau kita, ibu- ibu asyik masak macam-macam, sudah tentu barang keperluan kita cepat habis.

“Anggaplah bila kita minta ketua keluarga pergi membeli barang keperluan (ibarat) kita menghantar mereka ke medan ‘perang’. Sanggup ke kita senang-senang je minta mereka keluar pasal kita nak makan sedap-sedap,” tulisnya.

Malah, Aishah berkata sudah tentu para ibu dan isteri diluar sana boleh mempelbagaikan kretiviti dengan menyediakan juadah untuk keluarga yang menggunakan bahan paling kurang.

“Yang pandai memasak mungkin boleh share resipi-resipi makanan yang menggunakan bahan paling kurang. Kalau kita amalkan ini, kurang keraplah orang tersayang kita terpaksa keluar buat masa ini. Juga,ianya boleh menimbulkan rasa ’empathy’ kepada kawan-kawan kita yang kurang kemampuan,” katanya.


Ozlynn Latih Anak-Anak Hafaz Al-Quran Di PC Gaming

Nampaknya, sepanjang Perintah Kawalan Pergerakan yang dilaksanakan kerajaan ini ramai ibu bapa mengambil peluang ini untuk menghabiskan masa bersama anak kerana sebelum ini sibuk bekerja.

Namun berbeza dengan isteri kepada pelawak dan penyampai radio, Johan iaitu Ozlynn dimana dia meluangkan masa bersama anak-anak di rumah dengan membaca ayat suci Al-Quran melalui PC gaming.

Menerusi Instagram, Ozlynn berkata aktiviti itu dilakukan supaya anak-anaknya tidak lalai dalam melakukan aktiviti kurang berfaedah. Malah, Ozlynn turut memberikan ganjaran jika anaknya berjaya menghafaz Surah Al-Mulk.

Game atau aktiviti hari ke 5 .. surah al mulk.. siapa yg hafal ada hadiah.. simpanan wang tunai ke dalam acc bank.. x byk mana.. cukup sekadar buat anak tersenyum.. sekurangnya kebaikan yg dia buat kita balas dgn kemanisan.. tv game yg melalaikan juga bisa digantikan dgn seribu kebaikan jika pandai manfaatkan kegunaannya.. sb ramai dm tanya mcm mane nak bahagikan masa dan nak bg anak2 aktiviti.. so ni salah satunya.. satgi kita bg upah kopok lekor goreng yg di goreng oleh dorthy.. semoga dpt dimanfaatkan ye sahabat.. chantiq juga sedang berusaha keras tu hehehe.. lagu elsa ko boleh hafallll kan.. yg ni ko x hapal siap aku keje kan??? doakan anak2 aku berjaya ye.. pada kalian yg anak2 dh hebat tahniah.. moga kebaikan kalian di BALAS KELAK..

A post shared by  Johan & Ozlynn (@jozlynnhanania) on Mar 22, 2020 at 2:18am PDT

Ozlynn berkata perkongsiannya itu adalah untuk mereka yang sering bertanyakan bagaimana mereka sebagai ibu bapa membahagikan masa serta aktiviti kepada anak-anak.

“TV game yang melalaikan juga bisa digantikan dengan seribu kebaikan jika pandai manfaatkan kegunaannya. Sebab ramai DM tanya macam mana nak bahagikan masa dan nak bagi anak-anak aktiviti, ini salah satunya,” tulisnya.

Dalam pada itu, Ozlynn turut meminta orang ramai mendoakan agar anak-anaknya berjaya menghafaz ayat suci Al-Quran serta mengucapkan tahniah kepada ibu bapa diluar sana yang memiliki anak hebat menghafaz Al-Quran.


Mengaku Bacaan Tak Sempurna, Lisa Surihani Terus Istiqamah Mengaji Al-Quran

Sepanjang Perintah Kawalan Pergerakan yang telah dikuat kuasakan oleh kerjaan di seluruh negara, Lisa Surihani melakukan cabaran #dudukrumahchallenge mengisi masa terluang dengan membaca kitab suci Al-Quran.

Menerusi perkongsian di Instagram, Lisa berkata meskipun bacaanya masih belum sempurna namun dia mendapat galakan dan kata-kara semangat daripada rakan-rakannya untuk terus istiqamah daripada tidak mengaji langsung.

Lisa turut berdoa semoga Allah merahmati semua umat Islam dengan Al-Quran yang merupakan mukjizat teragung sebagai pemimpin, cahaya, petunjuk dan rahmat. Lisa turut memohon semua umat Islam diberikan kesempatan untuk dapat membaca Al-Quran.

“Kerana bacaanku tak sempurna. But my dear sisters (the khadijahs) and friends keep encouraging. Dia galakkan. “Daripada tk buat langsung, Lisa?” Moga istiqomah,” tulisnya.

Diruangan komen, rata-rata netizen meluahkan rasa syukur serta mendoakan agar Lisa kekal istiqamah untuk membaca al-Quran. Malah, netizen turut memuji perkongsian Lisa itu kerana boleh memberi manfaat serta inspirasi kepada umat Islam lain untuk membaca Al-Quran.


Aliff Syukri Derma Puluhan Ribu Ringgit Untuk Atasi COVID-19

Susulan penularan COVID-19 di Malaysia, ramai yang tampil memberikan bantuan termasuk para selebriti yang menghulurkan sumbangan kepada mereka yang memerlukan terutama golongan susah serta membantu mengurangkan beban pasukan perubatan.

Berikutan itu, usahawan kosmetik Datuk Seri Aliff Syukri digesa untuk menyalurkan bantuan mahupun derma ketika negara berdepan krisis wabak COVID-19. Bagaimanapun, Aliff mengakui sudah banyak menghulurkan bantuan tetapi tidak dihebahkan kepada umum.

Menerusi perkongsian di Instagram, Aliff turut meluahkan rasa terkilan apabila segala kebaikan yang dilakukan sering dipandang negatif apabila timbul dakwaan mengatakan dia tidak memberikan bantuan kepada mereka yang kesusahan dan berhadapan dengan penyakit wabak COVID-19.

Aliff memberitahu dia sudah menderma berpuluh ribu ringgit namun tidak diberitahu kepada umum kerana bimbang akan dilabek riak dan menunjuk-nunjuk.

“Adakah anda tahu sebenarnya saya telah membantu lebih daripada puluhan ribu ringgit untuk mereka yg susah dlm penyakit cronola ini.

“Dan orang mengatakakan saya tidak membantu. Saya meriyak dan sebagainya. Jika saya bantu korang kata saya riyak, jika saya tidak bantu korang kata saya jahat. Kalau saya tunjuk buat live, korang kata saya menunjuk. Sebenarnya korang nak apa?

“Sebenarnya saya dah banyak bantu tapi saya senyap sebab saya tak nak orang cakap saya riyak mak saya pun dah pesan,” katanya.

Meskipun segala tindakannya sering dipandang negatif, namun Aliff berkata dia tetap memberi bantuan dengan menyediakan RM30,000 untuk mana-mana pihak yang memerlukannya dengan meninggalkan komen di Instagramnya.


“Kalau Nak Kata Aku Buka Aib Pun Lantak Lah”

Sejak semalam hangat diperkatakan mengenai rumah tangga usahawan kosmetik, Datuk Alha Alfa susulan pendedahan penceraiannya kepada umum. Bagaimanapun, ada yang menuduhnya seolah sengaja membuka aib bekas isterinya, Noor Azlin.

Menerusi perkongsian itu, Alha mendakwa dia sudah mendapat persetujuan dari bekas isteri untuk memberitahu perkara sebenar mengenai status rumah tangga mereka. Bagaimanapun, Alha kemudian bertindak memadam status berkenaan.

Ujarnya dia memadam perkongsian tersebut bukan kerana takut tetapi tidak mahu bekas isterinya terganggu dan mahu kisah mereka tamat sampai disini sahaja serta mendoakan agar wanita itu bertemu dengan pengganti yang lebih baik.

Menerusi Insta Story, Alha dilihat meluahkan rasa kecewa segala kebaikan yang pernah dilakukannya tidak dipandang. Malah, usahawan kosmetik itu juga menyatakan dirinya difitnah oleh orang yang disayangi.

Terdahulu, Alha berkata dia dan Azlin sepakat untuk berpisah secara baik selepas masing-masing sudah tidak lagi persefahaman. Ujarnya, banyak dugaan melanda rumah tangga mereka termasuk berbezaan jarak usia dan kerjaya menjadi punca rumah tangga mereka gagal.


Takut Tak Sempat, ‘Akak Trivago’ Kini Berhijab Sepenuhnya

Pengacara HLive, Dahlia Shazwan yang popular dengan gelaran ‘Akak Trivago’ mengakui telah tampil mengenakan hijab sejak beberapa hari lalu selepas mendapat petunjuk daripada Allah.

Dahlia berkata keputusan itu dilakukan selepas pulang daripada menunaikan ibadah umrah pada Februari lalu. Ujarnya, dia mahu berhijab pada bulan Ramadan tetapi bimbang jika niatnya itu tidak sempat dilakukan.

“Saya dah balik umrah nak dekat sebulan yang lalu. Ingatkan nak berhijab masa bulan Ramadan tapi macam tak nak tangguh takut tak sempat.

“Saya beritahu diri saya, nak tingkatkan secara rohani dulu barulah berhijab tapi makin hari rasa macam Tuhan tengah tunggu untuk saya bergerak.

“Hati saya macam rasa berhutang, rasa macam dah dijentik. Tapi kalau saya biarkan sahaja benda tu, takut lepas ni tak dapat petunjuk tu. Jadi, saya pun pakai hijab,” katanya kepada Astro Gempak.

Katanya lagi, keputusan untuk berhijab mendapat sokongan penuh daripada suami, ahli keluarga dan teman rapat. Turut memuat naik gambar terbarunya tampil manis berhijab, ramai yang meluahkan rasa syukur di atas penghijrahan Dahlia itu.

“Saya bertuah dikelilingi keluarga, suami dan teman yang sangat memberikan sokongan.

“Ada antara teman yang turut berkongsi pengalaman pakai tudung buat kali pertama dan saya sangat hargainya,” katanya.


Tak Perlu Pembelian Panik Ketika Virus Covid 19, Gunakan Ini Untuk Elak Virus Ketika Membeli

Penularan wabak Corona Virus (Covid 19) yang bermula daripada Wuhan, China kini merebak ke negara kita sehingga meningkat empat kali ganda pada gelombang kedua baru-baru ini. Terkini, sebanyak 123 kes terbaru yang disyaki dijangkiti Covid 19 sehingga menyebabkan 10 kematian akibat virus berbahaya ini.

Musim virus ini, ramai yang membuat pembelian panik sehinggakan ada yang terlupa garis panduan Kementerian Kesihatan Malaysia (KKM) ketika pembelian.

Ramai yang terlupa bahawa situasi pembelian panik juga akan menyebabkan virus merebak kerana orang yang begitu ramai.

Memandangkan kerajaan telah mengeluarkan arahan Perintah Kawalan Pergerakan lebih baik untuk anda melakukan apa sahaja perkara dalam talian seperti menggunakan aplikasi Boost.

Aplikasi Boost yang boleh dimuat turun melalui Apps Store atau Play Store ini akan memudahkan lagi kerja anda sekaligus dapat menghindarkan dari terkena virus berbahaya ini.

Boost juga ada menawarkan promosi dan perkhidmatan untuk membantu memudahkan anda di waktu sekarang. Antaranya adalah:

Sekiranya anda pengguna Boost yang tegar dan anda tidak mempunyai insurans hayat, ini peluang terbaik untuk anda. Boost kini bekerjasama dengan Prudential untuk memberi Insurans Percuma dengan Perlindungan Khas COVID-19 sehingga 15 April ini. Ketahui lebih lanjut di sini.

Tapi sebelum itu, ada beberapa syarat untuk memohon insurans ini. Antaranya anda haruslah berumur antara 18 hingga 55 tahun dan warganeraga Malaysia. Anda juga harus seorang pengguna aplikasi Boost Premium yang disahkan dan anda tidak mempunyai insurans hayat dengan Prudential. Tawaran ini adalah terhad kepada 200,000 pendaftaran pertama yang berjaya.

Jangan terlalu panik jika barang keperluan anda sudah licin dalam musim virus ini. Memandangkan zaman yang serba maju dan canggih ini, anda boleh membuat pesanan makanan dan barangan runcit hanya melalui dalam talian.

Aplikasi Boost kini berganding bahu dengan beberapa brands untuk memudahkan anda membuat pesanan makanan. Antaranya dahmakan, DeliverEat, Happy Fresh, PotBoy, Hungry, dan Drinkies.

Jika anda berada di Sarawak anda boleh membuat pesanan melalui Planet Kuching dan DeGrocery.

Kesemua kedai atas talian ini akan memudahkan anda membuat pilihan mengikut citarasa anda. Bukan itu sahaja, jika anda membuat pembayaran melalui Boost anda akan mendapat pulangan rebat tunai sebanyak 10% sehingga RM10.

Ketika musim virus ini, jika anda ingin membayar bil tidak menjadi masalah hanya menggunakan aplikasi Boost sahaja semuanya sudah selesai. Jadi anda tidak perlu lagi keluar pergi ke bank, pejabat pos mahupun kedai untuk membayar bil anda.

Jika anda kali pertama membayarkan bil melalui aplikasi Boost anda boleh mendapat pulangan tunai sebanyak RM20.

Bagi pengguna prabayar sekiranya anda ingin tambah nilai melalui aplikasi Boost buat kali pertama anda bakal mendapat RM3 x 3 bulan apabila anda tambah nilai minimum sebanyak RM30. Anda juga berpeluang memenangi RM1,000

Sepanjang tempoh virus Covid 19 ini, jangan fikir anda tidak boleh memanjakan diri atau pun membeli barangan keperluan anda seperti vitamin, sabun, shampoo dan banyak lagi lah. Boleh, caranya hanya dengan terjah Watsons online dan pilih barangan yang anda mahu. Jadi tiada alasan untuk cantik meskipun di rumah.

Jika setiap pembayaran anda melalui Boost anda akan dapat pulangan wang tunai sebanyak 10% sehingga RM10 terhad untuk 1,000 orang pertama sahaja.

Selain itu, barangan kesihatan juga boleh dibeli di Caring eStore. Anda juga berpeluang menerima baucer percuma dari Netcare berupa Hand Sanitizer sebesar 250ml dengan pembelian minimum sebanyak RM88 di Caring eStore. Promosi ini akan tamat pada 31 Mac ini.

Selain keperluan harian, anda juga menikmati permainan video game bermula sekarang sehingga 31 Mac. Siap dapat diskaun sehingga 50% apabila membeli mana-mana baucar permainan Asfalt 8, CIBnet / A-Tunai, Garena, PlayStation, MyCard, Steam, dan Razer Gold dari aplikasi Boost.

Oleh kerana anda kini banyak masa di rumah gara-gara virus berbahaya ini, anda sudah semestinya akan melayari internet 24 bukan? Jadi tiba masa untuk anda protect internet anda dengan Kaspersky. Boost kini menawarkan promosi 5% untuk pelindungan internet ini.

Tidak ketinggalan hiburan untuk anda yang duduk di rumah juga anda. Hanya melalui viu anda boleh layan drama pilihan anda dengan tenang. Yang penting bermula 21 Mac sehingga 17 Mei 2020 jika anda melanggan Viu dan membayar dengan Boost atau membeli pas langganan Viu melalui aplikasi Boost, anda akan berpeluang memenangi 3 bulan langganan percuma dengan Boost.

Jika anda masih kurang faham mengenai aplikasi ini anda boleh terus ke https://www.myboost.com.my/. Dengan kaedah pembelian melalui e- wallet ini akan menjaminkan lagi keselamatan anda. Memandangkan kerajaan baru sahaja mengeluaran Perintah Kawalan Pergerakan. Jadi duduk sahaja di rumah dan guna sahaja aplikasi ini untuk urusan peribadi anda.

Ingat! Jika ingat mencegah virus ini jangan lupa amalkan langkah-langkah ini dan jangan jadi rakyat yang mudah dengan tidak mengendah apa sahaja peraturan dan langkah yang di kongsikan.


Bekas Isteri Alha Alfa Buka Mulut, Nafi Pernah Hamil

Tampil mendedahkan mengenai penceraiannya kepada umum, Datuk Alha Alfa menerima kecaman netizen apabila ada yang menyifatkan perkongsiannya itu seolah membuka aib bekas isterinya, Noor Azlin.

Menerusi pendedahan itu Alha berkata bekas isterinya kuat cemburu dan tidak memahami kesibukan kariernya sebagai jurumekap dan usahawan kosmetik. Kata Alha lagi, rumah tangganya dengan Azlin normal dan hampir bergelar ibu bapa namun bekas isterinya keguguran.

BACA: Tak Mahu Isteri Cederakan Diri, Alha Alfa Cerai Lepas 6 Bulan Nikah

Tidak lama berita perceraian itu tersebar, Azlin dilihat memuat naik status luahan hatinya mengenai apa yang berlaku. Namun apa yang menjadi perhatian apabila Azlin mendedahkan dia tidak pernah hamil seperti yang didakwa bekas suaminya.

Terdahulu, Alha berkata dia dan Azlin sepakat untuk berpisah secara baik selepas masing-masing sudah tidak lagi persefahaman. Ujarnya, banyak dugaan melanda rumah tangga mereka termasuk berbezaan jarak usia dan kerjaya menjadi punca rumah tangga mereka gagal.


Netizen Persoal Aeril Zafrel Biar Isteri Keluar Beli Keperluan

Umum mengetahui sepanjang tempoh Perintah Kawalan Pergerakan sehigga 31 Mac ini, hanya seorang sahaja dibenarkan keluar untuk membeli barangan keperluan dan antara yang menjadi keutamaan adalah ketua keluarga.

Bagaimanapun menerusi Instagram, Wawa Zainal akui terpaksa keluar untuk mencari barangan keperluan. Malah Wawa berkata dia turut membuat persiapan perlindungan ke atas dirinya dan seolah-olah nak pergi berperang dengan memakai topeng muka serta berbaju hujan.

Namun, lain pula yang menjadi perhatian netizen yang mempersoalkan mengapa tidak suaminya Aeril Zafrel sahaja keluar membeli barangan keperluan tersebut. Malah, ada yang bertanyakan adakah Aeril tiada di rumah.

Komen netizen tersebut mendapat perhatian Wawa yang tampil menjelaskan keadaan sebenar. Ujarnya, jika Aeril yang pergi bimbang terpaksa duduk lama di pasaraya kerana perlu mencari barang yang perlu di beli.

Apa pun Wawa dah jelaskan mengapa dia yang keluar membeli barangan keperluan. Rasanya dalam tempoh Perintah Kawalan Pergerakan ini ramai suami yang sampai telefon isteri tanpa henti di pasaranya dek kerana tak tahu barang apa yang perlu dibeli.


Tak Mahu Isteri Cederakan Diri, Alha Alfa Cerai Lepas 6 Bulan Nikah

Rumah tangga yang dibina hanya mampu bertahan selama enam bulan sahaja, usahawan kosmetik, Datuk Alha Alfa mengesahkan bahawa dia dan isteri, Noor Azlin sudah pun bercerai.

Perkara itu didedahkan oleh Alha menerusi Instagramnya susulan tular dakwaan mengenai status rumah tangganya. Alha berkata mereka sepakat untuk berpisah secara baik selepas masing-masing sudah tidak lagi persefahaman.

Berterima kasih kepada bekas isterinya, Alha berkata banyak dugaan melanda rumah tangga mereka termasuk berbezaan jarak usia dan kerjaya menjadi punca rumah tangga mereka gagal.

Ujarnya lagi, penerimaan bekas isterinya terhadap kerjayanya juga berubah selepas mereka berkahwin dan sering berlaku perselisihan faham sehingga menyebabkan tekanan emosi.

Malah, Alha turut memuat naik foto memaparkan kesan calar pada dadanya ketika dia bergelut dengan Azlin bagi menghalang bekas isterinya itu mencederakan dirinya.

Menurut Alha lagi, selepas berfikir sebaik mungkin perceraian adalah jalan terbaik untuk mereka kerana tidak boleh meninggalkan bidang solekan yang sudah menjadi mata pencarian hidupnya.

Walaupun perit untuk menerima hakikat, namun Alha berkata dia redha dengan apa yang telah berlaku. Diakhir perkongsian itu, Alha berkata niat mereka untuk berbulan madu di Mekah juga tidak kesampaian ekoran daripada wabak yang melanda dan juga di atas perpisahan perpisahan mereka.

Alha dan Azlin mendirikan rumah tangga pada 28 September tahun lalu selepas mengikat tali pertunangan selama setahun.


Daiyan Trisha Derma RM7,000 Bantu Golongan Miskin Cegah COVID-19

Susulan penularan wabak COVID-19, ramai yang mengambil langkah berjaga-jaga dengan mendapatkan topeng muka dan cecair sanitasi untuk mencegah bawak tersebut. Bagaimanapun, sejak kebelakangan ini, harga barangan tersebut mendadak naik susulan banyak permintaan.

Tidak hanya berpeluk tubuh, Daiyan Trisha mengambil inisiatif sendiri untuk menyalurkan derma bagi membantu golongan yang berpendapatan rendah demi meringankan beban mereka ketika berdepan wabak COVID-19.

Difahamkan, Daiyan telah menyumbang lebih RM7,000 kepada badan bukan kerajaan (NGO), keluarga, serta individu yang memerlukan pertolongan disebabkan penularan wabak berkenaan.

“Saya mengambil inisiatif ini untuk membantu keluarga yang kurang pendapatan, keluarga susah dan yang memerlukan bantuan kewangan. Saya sangat bersyukur dapat menyumbang.

“Bagaimanapun, bantuan saya cumalah satu peratus saja dan saya sangat memerlukan bantuan daripada orang ramai yang boleh menyumbang sama. Selepas habiskan peruntukan sendiri, saya masih menerima banyak mesej di laman sosial daripada individu yang perlu bantuan.

“Saya tidak boleh duduk diam dan perlu mencari jalan untuk memaklumkan mereka mengenai paltfrom berkenaan. Ada juga individu yang bertanya bagaimana mereka boleh tampil ke depan dan menyumbang sama,” katanya kepada Harian Metro.

Daiyan turut berkongsikan beberapa platform untuk memberi sumbangan dan berharap perkongsiannya itu dapat memberi manfaat kepada individu lain yang turut sama mahu menghulurkan bantuan antaranya Mercy Malaysia, IMARET dan MyCARE.

“Saya sendiri ada berhubung dengan organisasi ini menerusi mesej peribadi. Ini disebabkan saya tahu mereka ada platform untuk orang memberi sumbangan kepada masyarakat tidak berkemampuan di Malaysia.

“Mereka menyediakan peralatan membasmi virus kepada golongan warga emas, keluarga kurang pendapatan, individu disyaki dijangkiti virus, dan kurang bernasib baik,” katanya.


Ramai Panic Buying, Michael Ang Mungkin Makan Nasi Telur Kicap

Meskipun dalam Perintah Kawalan Pergerakan, pengarah Michael Ang memberitahu situasi pembelian panik kembali semula apabila ramai yang beratur panjang di kaunter bayaran selepas berkunjung ke sebuah pasaraya semalam.

Menurut Michael ia susulan berita palsu tular mengenai negara bakal diisytiharkan darurat akibat wabak Covid-19 dan rakyat digesa membuat persiapan membeli barangan keperluan.

Salam semua! Tlg la Jgn percaya berita2 palsu yg tak sah. Panic buying dah mula balik! Ni mesti pasal voice recording Semalam yg kata kerajaan akan announce darurat! Phuiii Jgn la be so gullible and percaya everything! ???? 45 minutes beratur but still panjang lagi que dia! ???? besok makan nasi putih n telur kicap aje la!!!! Luv u all and stay safe!

A post shared by  Michael Ang (@michaelang38) on Mar 19, 2020 at 8:09pm PDT

Ujarnya, disebabkan keadaan itu dia yang hanya membeli bahan mentah seperti cili giling, kicap, sayur brokoli dan daun kuchai untuk makan malam terpaksa beratur panjang selama 45 minit meskipun barangan yang dibeli hanya sedikit.

Malah ujarnya lagi, kemungkinan dia akan menikmati nasi bersama telur kicap sahaja jika keadaan berterusan seperti itu.

Diruangan komen, rata-rata netizen mengecam tindakan pasar raya yang tidak menyediakan laluan ekspress untuk pembayaran barang yang sedikit. Malah, netizen turut mengecam mereka yang melakukan pembelian panik kerana dari situlah wabak boleh merebak.

Dalam pada itu, ada yang mencadangkan agar Michael membeli barangan keperluan di kedai runcit berdekatan rumah atau pembelian dalam talian tanpa perlu bersusah payah beratur panjang kerana bimbang terdedah jangkitan virus.


Patuh Arahan Kerajaan, Emma Maembong Bulan Madu Di Rumah

Setiap pasangan yang baru berumah tangga pasti akan pergi berbulan madu, namun buat Emma Maembong dan suami, Muhammad Shazli, mereka hanya berbulan madu dirumah susulan Perintah Kawalan Pergerakan yang dilaksanakan sejak 18 Mac lalu.

Menerusi perkongsian di Instagram, Emma turut memuat naik foto intim bersama suami dengan pakaian sedondon. Emma turut menggesa orang ramai turut duduk di rumah serta patuh dengan arahan kerajaan.

Di ruangan komen rata-rata netizen teruja melihat aksi manis pasangan suami isteri itu. Malah ada yang mendoakan agar pasangan itu dikurniakan zuriat secepat mungkin.

Bagaimanapun, foto tersebut menimbulkan rasa kurang senang segelintiri netizen yang menegur pelakon itu agar tidak telalu menunjuk momen intim mereka kepada umum.

Selamat berbulan madu diucapkan kepada Emma dan suami, semoga rumah tangga kekal bahagia hingga ke syurga.  Untuk rekod, Emma dan Shazli telah sah bergelar suami pada 20 Februari lalu  dalam sebuah majlis tertutup di Bukit Damansara.


Dikecam Jual Kit Ujian COVID-19, Shah Iskandar Mohon Maaf

Kecoh sejak semalam apabila pelakon Shah Iskandar menjual kit ujian pengesanan COVID-19 di Instagram secara terbuka. Menerusi perkongsian itu, Shah memberitahu dia juga sudah menjalani ujian pengesanan virus berkenaan menggunakan kit ujian tersebut.

Susulan tindakannya itu, Shah dikecam teruk oleh netizen yang mempertikaikan perbuatannya dianggap melanggar undang-undang. Malah, ramai yang mempersoalkan sebegitu mudah melakukan ujian berkenaan dan ada yang sudah melaporkan perkara itu kepada pihak berkenaan.

Bagaimanapun, tidak lama kemudian Shah memadam posting tersebut dan membuat permohonan maaf secara terbuka secara live di Instagram.

Shah turut menafikan dakwaan dia mengambil kesempatan untuk mendapatkan wang dengan cara mudah dan niatnya hanya untuk bantu mereka yang tidak mampu untuk membuat ujian saringan virus berkenaan.

“Disebabkan hal ini melibatkan sensitiviti dan dituduh mengambil kesempatan nak kaut keuntungan, saya dengan rendah diri memohon maaf. Terima kasih kerana menyedarkan benda itu tak sepatutnya dijual,” katanya.

Sementara itu, isu tersebut turut mendapat perhatian pengamal perubatan yang menjelaskan kit ujian perlu disahkan oleh Kementerian Kesihatan Malaysia (KKM) terlebih dahulu kerana bimbang ia memberikan keputusan yang tidak tepat.


Maya Karin Dikecam Setuju Jogging Semasa Perintah Berkurung

Sering dijadikan idola kerana keprihatinannya terhadap alam sekitar, bagaimanapun kenyataan Maya Karin dikecam teruk oleh netizen apabila bersetuju dengan pendapat seorang lelaki yang keluar bersenam ketika Perintah Kawalan Pergerakan.

Maya memberi pendapatnya itu mengenai kejadian tular baru-baru ini dimana seorang doktor dikenali sebagai Dr Ong Hean Teik yang menegaskan bahawa tempoh tersebut bukan perintah berkurung tetapi hanya untuk menghalang orang ramai berhimpun.

Susulan itu, Maya dituduh tidak sensitif dengan penularan wabak tersebut yang sudah pun diisytihar sebagai pandemik oleh Pertubuhan Kesihatan Sedunia (WHO).

Malah kata netizen, lebih memalukan Maya antara selebriti yang berjuang untuk alam sekitar tetapi tidak faham dengan perintah kerajaan. Netizen turut mempersoalkan kepada Maya adakah sukar untuk memahami bahawa kita tidak dibenarkan keluar melainkan jika perlu sahaja.

Sedar tindakannya itu menerima kecaman hebat daripada netizen, Maya kemudiannya meminta maaf di atas kekhilafannya serta mengakui kesilapannya itu.

Sepatutnya para selebriti memberikan contoh baik kepada orang ramai kerana mereka sering dijadikan sebagai role model. Diharap orang ramai juga lebih prihatin dengan perintah kerajaan lebih-lebih lagi di saat negara berdepan isu genting sekarang ini.


“Duduk Rumah Boleh Tidur Peluk Laki Lama-Lama”

Berikutan Perintah Kawalan Pergerakan oleh kerajaan, ramai artis yang menasihatkan semua pihak agar mematuhi arahan tersebut bagi membendung penularan wabak COVID-19 yang kini mencatatkan sebanyak 1,000 kes.

Tidak ketinggalan, Rozita Che Wan turut menyeru rakyat agar duduk dirumah sepanjang 14 hari tempoh kuarantin tersebut. Menerusi perkongsian di Instagram itu, Che Ta memberitahu dia lebih suka meluangkan masa bersama suaminya, Zain Saidin dirumah.

Lebih manis, Che Ta turut memuat naik fotonya sedang memeluk Zain. Perkongsian Che Ta itu mendapat pelbagai reaksi daripada netizen yang memuji pelakon itu yang tampil cantik meskipun berada di rumah.

Bagus juga Perintah Kawalan Pergerakan ini, boleh luangkan masa bersama keluarga sekaligus mengeratkan lagi hubungan suami isteri. Mana tahu lepas tak lama lagi Aaisyah dapat adik pula.


Aliff Syukri & Ali Puteh Akhirnya Berdamai

Kemelut antara ushawan kosmetik Datuk Seri Aliff Syukri dan pelawak Ali Puteh berakhir jua apabila kedua-keduanya memutuskan untuk bertemu dan berdamai. Perkhabaran baik itu dikongsikan oleh Aliff menerusi Instagramnya sebentar tadi.

Menurut Aliff, persengketaan di antara mereka sudah pun berakhir dan dia berharap agar hubungan antara mereka akan berkekalan sebagai sahabat, malah Ali turut memberikan kata-kata semangat kepadanya.

Dalam pada itu, Aliff memberitahu dia akan berkunjung ke rumah Ali untuk bertemu dengan keluarga arwah Abam tidak lama lagi.

Terdahulu, kontroversi antara mereka tercetus apabila Aliff menemu bual isteri Allahyarham Abam Bocey. Tinddakan Aliff bertanyakan kepada Nor Hidayah mengenai harta peninggalan Arwah Abam mengundang kemarahan Ali sehingga mencetuskan perbalahan.


Ustaz Ebit Lew Belanja KFC Untuk Petugas Hospital

Bertungkus lumus merawat pesakit positif COVID-19 di hospital, tentunya ianya bukan tugas yang mudah buat petugas perubatan. Malah, adakalanya mereka tidak sempat makan dan tidak sempat ke tandas kerana perlu berada dalam keadaan bersiap sedia.

Melihat pengorbanan petugas perubatan yang merawat pesakit di hospital, pendakwah terkenal Ustaz Ebit Lew tampil memberikan sumbangan KFC kepada mereka.

BACA: “Betapa Sayangnya Abam Pada Ibunya, Kuat Cari Rezeki” – Ebit Lew

Menerusi Instagram, Ebit Lew memuat naik video pendek ketika dia membeli makanan dan kemudiannya diedarkan kepada petugas di Hospital Sungai Buloh.

Pergi beli kfc belanja staf hospital sg buloh. Sayang mereka sangat. Mendengar ramai kawan-kawan juga sedang kuarantin diri melalui saringan disini. Doa dari jauh jer. Ya Allah. Sayu jer tengok yang jaga kaunter di kecemasan dan yang bertugas di saringan covid 19. Saya yang tengok kaunter depan tu jer dah berdebar. Nak keluar rumah takut. Tapi apa yang buat mereka berani. Kerana tanggungjawab dan mereka tahu ini semua jihad. Hanya Allah yang membalasinya. Walau mereka juga pasti risau takut macam-macam fikir. Mereka akan berusaha sehabisnya untuk menjaga diri dengan mask dan pakaian khasnya. Dan meletakkan keyakinan dan penyerahan pada Allah. Itulah ubat pejuang seperti mereka. Buat orang ramai satu jer ubat ya sekarang..duduk dirumah. Kuarantin diri masing-masing dekat rumah. 2minggu ni terus jangan keluar kecuali kecemasan dan tanggungjawab. Ya Allah disini ramai orang saya sayangi dikuarantin. Jagakanlah mereka semua. Sembuhkanlah mereka ya Allah. Yang diicu selamatkan mereka ya Allah. Segera sembuhkan mereka. Berilah keajaiban mu. Hilangkanlah wabak virus covid 19 di seluruh Malaysia dan dunia ya Allah-ebitlew PertubuhanKasihUmatMalaysia CIMB 8603546376

A post shared by  Ebit Lew (@ebitlew) on Mar 19, 2020 at 8:16pm PDT

Beliau turut meluahkan rasa sayu melihat petugas perubatan dihospital tersebut yang tetap menjalankan tugas yang diamanahkan sebaiknya meskipun terdedah dengan pelbagai risiko yang mampu mengancam nyawa mereka.

Dalam pada itu, Ebit Lew turut mendoakan agar disembuhkan mereka yang dikuarantin di hospital tersebut serta meminta agar Allah hilangkan wabak COVID-19 di seluruh dunia dan Malaysia akan kembali kepada keadaan sedia kala.


“Kadang-Kadang Kita Keliru Orang Sayang Sebab Harta Atau Ikhlas”

Sedang hangat diperkatakan mengenai rumah tangganya, perkongsian ushawan kosmetik,Datuk Seri Aliff Syukri menjadi perhatian ramai dengan kapsyen yang mengundang pelbagai persoalan.

Menerusi perkongsian di Instagram, Aliff meluahkan rasa keliru dengan kasih sayang seseorang adakah ianya ikhlas atau hanya bersandarkan wang ringgit semata-mata. Lebih menjadi tanda tanya apabila Aliff memuat naik gambar tanpa kelibat isterinya.

“Kadang-kadang kita keliru orang sayang kita sebab duit atau ikhlas. Bahaya kalau sayang sebab duit dan rapat sebab duit sebab duit akan habis. Siapa setuju?” katanya.

Diruangan komen, rata-rata netizen bertanyakan mengapa usahawan itu tidak lagi memuat naik gambar bersama isteri. Malah turut bertanyakan mengapa Aliff tiada pada sambutan hari lahir isterinya.

Minggu lalu hangat diperkatakan mengenai rumah tangga Datuk Seri Aliff Syukri apabila apabila usahawan kosmetik itu tidak lagi mengikuti akaun Instagram isterinya, Datin Nur Shahida sekaligus mengundang pelbagai spekulasi netizen.


Kes COVID-19 Makin Teruk, Aishah DIY Pelindung Muka

Peningkatan kes COVID-19 di Malaysia semakin membimbangkan sekaligus membuatkan pemintaan terhadap bekalan topeng muka turut melonjak naik. Malah, sukar untuk mendapati topeng muka di pasaran kerana kebanyakannya sudah habis dijual.

Nampaknya bukan sahaja rakyat China menjadi kreatif apabila berdepan dengan isu wabak tersebut, penyanyi Aishah juga turut membuat sendiri pelindung muka untuk memastikan diri selamat daripada jangkitan virus membawa maut itu

Menerusi Instagram, Aishah turut berkongsikan cara membuat pelindung muka hanya menggunakan botol air. Menurutnya, idea itu tercetus selepas melihat rakan baiknya seorang doktor yang mencari plastik pembalut buku untuk dijadikan pelindung muka.

Aishah berkata ideanya mula timbul untuk mencipta pelindung muka sendiri apabila terpandang botol air kosong ketika hendak membuang sampah.

Dalam pada itu, Aishah turut menyarankan orang ramai membuat pelindung muka menggunakan kaedahnya itu jika terpaksa keluar buat masa ini. Mungkin ramai yang rasa perkara ini lawak, tapi tiada salahnya jika ianya dapat menghindarkan daripada wabak merbahaya itu.


Sharifah Shahira Lega Suami Sekarang ‘Melekat’ Di Rumah

Umum mengetahui, kerajaan mengumumkan Perintah Kawalan Pergerakan bermula 18 Mac sehingga 31 Mac ini dan rakyat disarankan untuk duduk di rumah bagi mengurangkan penularan wabak COVID-19.

Menerusi Instagram, Sharifah Shahira sempat berkongsikan gelagat suaminya yang kini menghabiskan masa dengan tidur susulan Perintah Kawalan Pergerakan. Malah, Shahira turut meluahkan rasa lega suaminya kini berada di rumah.

Perkongsian Shahira itu turut mendapat reaksi daripada netizen yang mengatakan kapsyen penyampai radio Suria FM itu melucukan serta ada yang menyamakan suaminya dengan mereka yang banyak habiskan masa untuk tidur.

Mesti ramai isteri-isteri dekat luar sana lega bila tengok suami duduk rumah je. Kalau tidak tak habis-habis dengan projek mereka dekat luar sampai langsung tak duduk rumah.


“Kalau Post Tiktok Tak Apa, Kenapa Bab Agama Kena Diam-Diam?”

Sedang bahagia melayari bahtera bergelar isteri, baru-baru ini Emma Maembong berkongsikan video memaparkan dirinya baru selesai menunaikan solat jemaah bersama suami, Muhammad Shazli dan bapa mentuanya.

Menerusi perkongsian itu, Emma meluahkan rasa hairan dengan sikap netizen yang suka mempertikaikan serta mengecam tindakan sesetengah pihak yang berkongsi hal agama di media sosial. Malah, sesiapa yang berbuat demikian pasti akan dikatakan menunjuk-nunjuk.

Emma turut mempersoalkan mengapa hal mengenai agama perlu disimpan dan tidak boleh diwar-warkan sedangkan perkara itu sekaligus dapat menggalakkan orang ramai untuk melakukan perkara yang sama.

#PleaseStayAtHome ,sementara tggu isyak with my husband @shazli.a n ayah mentua ? pelik zaman sekarang. kalau post tiktok xpe jadi trand ramai2 akan ikut. bila post bab agama mesti ada comment “nk tunjuk la tu” “nk perli2” bagi emma kalau benda baik kita buat boleh gerak kan hati org lain buat sekali apa salah nya? kenapa bab agama je kene simpan diam2 xblh war2 kan? so pls jgn negative sgt.ada org post sedekah pon kene kecam. dgn tgok org post sedekah buat kita tergerak hati nk sedekah sekali or teringat kan kita untuk sedekah kan bgus. jgn bila org post agama je nk kecam. lama2 semua org takot nk post. last2 pasal agama semua dah senyap di ig. hanya tinggal challenge2 yg merepek untuk di viral or menari2 tiktok ? pls always positive #EmaNizers #EmmaMaembong @emanizers

A post shared by  EmmaMaembong (@emma_maembongofficial) on Mar 19, 2020 at 5:24am PDT

“Pelik zaman sekarang, kalau post TikTok tak apa, jadi trend, ramai-ramai akan ikut. Bila post bab agama mesti ada komen ‘nak tunjuk lah tu”, nak perli-perli.

“Bagi Emma kalau benda baik kita buat boleh gerakkan hati orang lain buat sekali, apa salahnya? Kenapa bab agama je kena simpan diam-diam tak boleh war-warkan?

“Jadi tolong jangan negatif sangat. Ada orang post sedekah pun kena kecam. Dengan tengok orang post sedekah buat kita tergerak hati nak sedekah sekali atau teringatkan kita untuk sedekah kan bagus,” luahnya.

Perkongsian Emma itu mendapat pelbagai reaksi daripada netizen yang bersetuju dengan apa yang diperkatakan. Kata netizen elok juga jika para artis berkongsikan tentang amal ibadah dan solat sekaligus dapat mengingatkan peminat mereka terutama waktu solat.

Mungkin kerana mereka ini selebriti pasti ada saja serba tak kena di mata netizen. Rasanya kalau orang biasa yang kongsikan mengenai agama pasti akan dipuji. Apa pun tiada salahnya, jika para selebriti berkongsikan mengenai hal agama dan diharap ianya akan menjadi ikutan.


Pulang Dari Australia, Liyana Jasmay Sedia Kuarantin Diri

Menerusi Instagram, Liyana Jasmay memaklumkan bahawa dia dan pelakon Intan Ladyana telah pun tiba di Malaysia awal pagi semalam selepas bercuti dan menjalani penggambaran di Australia.

Menurut Liyana, mereka sepatutnya pulang pada 23 Mac ini tetapi terpaksa memendekkan masa penggambaran untuk pulang lebih baik susulan bermulanya Perintah Kawalan Pergerakan di Malaysia pada 18 Mac.

BACA: Kes COVID-19 Makin Teruk, Artis Malaysia Masih Seronok Bercuti Luar Negara

Dalam pada itu, Liyana berkata dia dan Intan bersedia untuk kuarantinkan diri sendiri selama 14 hari di rumah seperti yang diarahkan serta mematuhi langkah penjagaan kesihatan sebaik mungkin.

Big up to @airasia for arranging the change of flights for us. We were supposed to fly back to Malaysia on the 23rd March but amidst the coronavirus scare, we decided to cancel some locations, shorten our shoot time and come home early. The timing was perfect as we arrived early morning on the 18th, right on the dot of the restricted movement order by the Malaysian government. We will be doing self quarantine for 14 days as instructed to look out for symptoms (if any) and are so happy to be back and rest at home. Thank you to all of the doctors, nurses and frontliners who are working tirelessly in the face of the pandemic and we promise to do our best in helping you by staying put in our homes. Don't forget to wash your hands everyone! #VacaywithAirAsia #travel #travelbesties #glampergirls

A post shared by  liyanajasmay (@liyanajasmay) on Mar 18, 2020 at 3:53pm PDT

“Masa ketibaan kami di Malaysia adalah pada awal pagi 18 Mac, sebaik sahaja bermulanya perintah kawalan pergerakan di negara kita.

“Kami akan kuarantin diri sendiri selama 14 hari seperti yang diarahkan untuk mengenal pasti jika ada gejala yang berlaku,” tulisnya.

Dalam pada itu, Liyana turut menitip kata-kata penghargaan buat pengamal perubatan dan semua individu yang terlibat dalam usaha mengawal wabak COVID-19. Malah, Liyana turut berjanji untuk sama membantu dengan hanya duduk di rumah sahaja.

Terdahulu, Liyana Jasmay antara selebriti yang dikecam teruk oleh netizen susulan tindakannya ke luar negara di saat-saat genting dimana penularan wabak COVID-19 berada di tahap yang membimbangkan.

Berita baik untuk semua! Watsons Malaysia kini sedang mengadakan promosi Beli Satu Percuma Satu untuk produk jenama Watsons terpilih di seluruh Malaysia! Jom serbu cawangan Watsons berdekat di seluruh Malaysia atau beli online di http://bit.ly/2wlS9Xq sekarang!

Promosi sehingga 30 Mac 2020 (SM), 6 Apr (SS). Tertakluk terma & syarat, sementara stok masih ada.


Datin Shahida Fail Cerai Terhadap Aliff Syukri?

Tiada angin tiada ribut hari ini hangat diperkatakan mengenai rumah tangga usahawan kosmetik popular, Datuk Seri Aliff Syukri apabila timbul dakwaan isterinya, Datin Seri Nur Shahida sudah menfailkan perceraian di mahkamah.

Bagaimanapun, Shahida yang dihubungi oleh Harian Metro enggan memberikan komen mengenai status rumah tangganya itu serta memohon maaf.

“Bab rumah tangga saya tak nak komen. Minta maaf ya,” katanya ringkas.

Dalam pada itu, apabila ditanya adakah semua anak-anak berada dengannya ketika ini, Shahida hanya menjawab ‘ya’ menerusi aplikasi WhatsApp.

Sementara itu, Aliff Syukri yang dihubungi juga enggan mengulas mengenai perkara itu.

Minggu lalu hangat diperkatakan mengenai rumah tangga Datuk Seri Aliff Syukri apabila apabila usahawan kosmetik itu tidak lagi mengikuti akaun Instagram isterinya, Datin Nur Shahida sekaligus mengundang pelbagai spekulasi netizen.


"Dulu Hidung Tak Mancung Pun, Bedah Hidung ke?"

Pembedahan plastik dikalangan artis bukanlah sesuatu yang pelik namun tidak semua yang berani mengakuinya. Terbaru wajah Daiyan Trisha menjadi sasaran netizen yang mendakwa beliau menyuntik hidung menjadi mancung.

Tidak dinafikan wajah Daiyan yang semakin cantik persis selebriti seberang, Bunga Cinta Lestari tampak berbeza berbading dahulu. Di ruangan komen, ramai mendakwa Daiyan menyuntik ‘filler’ pada hidungnya.

Malahan setiap kali Daiyan memuat naik entri terbaru gambarnya, ada sahaja netizen bertanyakan soalan yang sama. Ada juga mengatakan Daiyan telah ‘memperbaharui’ keseluruhan wajahnya seperti hidung dan bibir.

Kami sendiri juga tidak pasti kesahihan dakwaan ini kerana Daiyan sendiri tidak membuat pengakuan. Apapun wajah asli rasanya lebih cantik dan manis dipandang berbanding cucuk sana cucuk sini bukan? (rtky/w)


“Kalau Boleh Saya Mahu Terus Bernikah”

Selepas beberapa bulan menjalin hubungan cinta, Ayda Jebat menerima lamaran kekasih hatinya, Nabil Mahir. Lebih istimewa, Nabil melamar penyanyi yang popular dengan lagu Pencuri Hati itu pada ulang tahun kelahiran Ayda yang ke-28 Selasa lalu.

Nabil memberitahu, dia mengambil masa sebulan untuk merancang kejutan lamaran itu. Meskipun sudah melamar kekasih hatinya, namun Nabil berkata dia dan Ayda tidak mempunyai sebarang perancangan untuk mengadakan majlis merisik atau bertunang.

BACA: Tayang Cincin Di Hari Jadi, Ayda Jebat Terima Lamaran Nabil Mahir

“Semenjak kami mula rapat, kami sudah berjumpa dengan keluarga masing-masing. Selepas saya melamar Ayda, kami memang tidak mempunyai perancangan untuk mengadakan majlis merisik atau bertunang,” katanya kepada Astro Gempak.

Dalam pada itu, Nabil berkata dia mahu terus melangsungkan pernikahan dan mahu diadakan tahun ini juga. Ujarnya lagi, dia dan Ayda akan berbincang mengenai perkara itu dengan keluarga terlebih dahulu.

“Kalau boleh, saya sendiri mahu terus bernikah dan mengadakan majlis berkahwin tetapi tarikhnya masih belum difikirkan lagi.

“Kalau boleh saya mahu langsungkannya tahun ini juga. Tetapi, semuanya masih belum pasti lagi dan kami akan berbincang dengan keluarga terlebih dahulu,” katanya.


" Anak Aku Sepatutnya Dalam Rumah Bukan Kerja"

Masih terbabit dengan penggambaran bersama sebuah produksi di Kelantan, Amy Search berang apabila anaknya, Nabila Huda aktif bekerja biarpun kerajaan telah mengumumkan Perintah Kawalan Pergerakan bermula semalam.

“Working! Go home now! Ini mana punya production house! Tak ada kepala otak ker? Hanya pentingkan diri sendiri. Korang semua duk rumah dengan selamatnya yang lain ambil risiko sebab korang nak habiskan cepat kerja korang”

“Hello PDRM tolong pergi cari dorang ni sebab paksa orang kerja dan melanggar perintah. Suruh anak-anak korang jer lah kerja. Dorang ni melanggar perintah kerajaan. Anak aku sepatutnya ada kat dalam rumah bukan kerja,” tulisnya.

Di ruangan komen, Abil membalas keluhan bapanya dengan memberitahu beliau sudah mendapatkan kebenaran dari pihak produksi untuk pulang. Malah rakan selebriti juga turut menasihati Abil agar berhati-hati.

Terdahulu pelakon itu memuat naik gambarnya menjamu selera hanya berbekalkan semangkuk mee segera di sebuah bilik hotel di Kelantan kerana tiada kemudahan dapur untuk memasak. (rtky/w)

Berita baik untuk semua! Watsons Malaysia kini sedang mengadakan promosi Beli Satu Percuma Satu untuk produk jenama Watsons terpilih di seluruh Malaysia! Jom serbu cawangan Watsons berdekat di seluruh Malaysia atau beli online di http://bit.ly/2wlS9Xq sekarang!

Promosi sehingga 30 Mac 2020 (SM), 6 Apr (SS). Tertakluk terma & syarat, sementara stok masih ada.


Saharul Ridzwan Diperli Pakai Sarung Tangan Ketika Keluar

Penularan virus COVID-19 di negara semakin membimbangkan hingga ramai mengambil langkah berjaga-jaga. Terbaru pelakon, Saharul Ridzwan berkongsi pengalamannya diperli gara-gara memakai sarung tangan ketika keluar.

“Jadi tadi saya keluar kejap pergi kedai kat kawasan rumah saya. Terjumpa dengan dua orang pemuda, seronok dorang sembang sambil hembus asap rokok. Lepas tu gelak-gelak. Tak pakai mask, tak pakai gloves, apa pun takde”

“Dia tegur saya, badan ketul-ketul pun pakai sarung tangan ke bang. Malas aku layan kau, terus chow malas ambik pot. Derr, ni bukan soal badan ketul, badan kuat, tapi benda yang kita nak lawan tu lagi halus dari kuman, mana nak nampak”

Menurut Saharul, soal keselamatan ketika wabak yang semakin menular kini tidak boleh dipandang remeh kerana virus tersebut tidak boleh dilihat menerusi mata kasar, jadi tidak salah untuk mengambil langkah pencegahan.

“Dumbell sebesar alam tu bolehlah elak, tu pun kadang-kadang terlanggar jugak dekat keting. Keluar air mata woo. Jangan buat main soal keselamatan. Apa yang kita boleh buat utk elak, kita elaklah”

“ALLAH datangkan ‘lawan’ paling kecik je untuk kita, menggelupur, tak ada apa yang boleh kita buat. Kecuali, doa pada Allah, usaha dan tawakal. Solat jangan tinggal,” kongsinya di Instagram. (rtky/w)


Bekas Isteri Chef Wan Meninggal Dunia

Bekas isteri chef selebriti terkenal Dato Redzuawan Bin Ismail atau Chef Wan iaitu Norhayate Ayub meninggal dunia semalam. Berita tersebut dimaklumkan sendiri oleh Chef Wan di akaun Instagram miliknya.

Menerusi perkongsian itu, Chef Wan memberitahu bekas isterinya itu menghembuskan nafas terakhir di Hospital Ampang akibat kompilikasi buah pinggang dan jantung.

“Dengan rasa dukacita, saya memaklumkan bekas isteri baru meninggal dunia di Hospital Ampang.

“Saya sedang menguruskan apa yang perlu untuk urusan pengebumian esok. Saya akan beritahu sanak-saudara kemudian,” katanya.

Sebelum ini, Chef Wan pernah berkongsikan mengenai keadaan bekas isterinya yang akan menjalani pembedahn memotong kedua-dua belah kakinya disebabkan diabetes.

Malah, keadaan bekas isterinya ketika itu dalam bahaya kerana jantungnya agak lemah, namun pembedahan selamat dijalankan.

Terdahulu, Chef Wan atau nama sebenarnya Redzuawan Ismail berkahwin dengan Norhayate Ayub pada usia muda, namun kemudian bercerai. Mereka dikurniakan dengan dua orang anak, Serina dan Muhammad Nazri atau Chef Riz.


Enggan Tagih Simpati Dedah Penyakit, Maya Hidap Kanser Sarcoma

Semalam, industri hiburan tanah air dikejutkan dengan pemergian Maya Matahari yang meninggal dunia kira-kira jam 4 petang semalam akibat penyakit kanser sarcoma tahap empat yang dideritainya sejak beberapa tahun lalu.

Difahamkan, arwah meninggal dunia ketika dalam perjalanan ke sebuah hospital swasta di Sungai Buloh selepas mengadu sesak nafas. Rakan baiknya memberitahu arwah menghembuskan nafas terakhir di sisi ibunya, di dalam ambulans.

“Arwah sesak nafas selepas makan tengah hari. Jururawat peribadi yang menjaganya menghubungi ambulans dan menghembuskan nafas terakhir dalam perjalanan ke hospital.

“Saya mendapat berita arwah sesak nafas dan terus ke hospital. Bagaimanapun, saya diberitahu arwah meninggal dunia dalam perjalanan, tidak lama kemudian.

“Arwah sudah lama menderita penyakit kanser sarcoma. Keadaan kesihatannya semakin merosot selepas menyertai program realiti, Gegar Vaganza (GV) musim kelima pada 2018,” katanya kepada BH Online.

Dalam pada itu, Nurzana berkata arwah baru sahaja pulang mendapatkan rawatan di sebuah hospital di China, bulan lalu. Katanya lagi, arwah enggan mendedahkan penyakitnya kepada umum kerana tidak mahu dianggap menagih simpati.

“Sebelum mendapatkan rawatan di China, keadaan kesihatan terjejas teruk dan pergerakannya terbatas.

“Disebabkan itu, arwah banyak menyepikan diri. Dia enggan mendedahkan penyakit kerana tidak mahu netizen menganggapnya menagih simpati dan cuba meraih populariti. Arwah tahu dia akan mendapat perhatian jika rahsia penyakitnya didedahkan,” katanya.

Dalam pada itu, Nuzana berkata arwah sudah bersedia untuk memberitahu kepada umum tentang penyakitnya itu namun menangguhkannya sehingga kesihatannya stabil tetapi Allah lebih menyayanginya.


Kes COVID-19 Makin Teruk, Artis Malaysia Masih Seronok Bercuti Luar Negara

Saban hari kes COVID-19 semakin meningkat, bagaimanapun dalam situasi genting sebegini masih ramai yang masih berdegil melancong ke luar negara dengan alasan akan berdepan kerugian kerana sudah membeli tiket.

Namun apa yang menyedihkan apabila ada segelintir artis masih seronok bercuti di luar negara. Perkara itu sekaligus menimbulkan kemarahan netizen yang menyifatkan artis-artis pentingkan diri.

Kata netizen lagi, bagaimana hendak mengawal penularan wabak membawa maut itu jika tidak mendapat kerjasama daripada semua rakyat Malaysia. Netizen berkata lagi, sebagai artis mereka sepatutnya memberikan contoh yang baik supaya menjadi ikutan.

Apa pun diharap orang ramai lebih peka dengan keadaan Malaysia sekarang dan tidak mengambil mudah dengan Perintah Kawalan Pergerakan demi keselamatan bersama. Setakat hari ini, sebanyak 790 kes dicatatkan dan sudah meragut dua nyawa.


Menari Video Tiktok, Syatilla Melvin & Adik Beradik Dikecam Gedik

Adik beradik pelakon Syatilla Melvin sememangnya dikenali ramai, maklumlah semuanya cantik-cantik belaka. Malah, ddik-beradik ini juga sememangnya bijak mencari peluang dengan mengeluarkan produk mereka sendiri.

Baru-baru ini, video Syatilla, Syafiqa dan Syida menari Tiktok sambil mempromosikan produk kosmetik mereka. Bagaimanapun, video yang dikongsikan itu menimbulkan rasa kurang senang netizen dan dikecam gedik oleh netizen

Kenapa aku gelak ek tengok video sendiri?mcm tuttttttt sekoq2??? jgn lupa dapatkan 2combo cuma RM80! Klik link kat bio tilla ok.. @kekasih_hq #satukekasihcukupke #kuncicintaabadi ?

A post shared by  S Y A T I L L A M E L V I N (@samtilla) on Mar 13, 2020 at 12:06am PDT

Ada segelintir netizen mendakwa aksi yang dipamerkan mereka agak kurang sopan lebih-lebih lagi sebagai wanita muslimah serta status mereka bergelar isteri dan juga seorang ibu. Malah, ada segelintir netizen yang menyentuh soal maruah dan juga akhlak.

Sedar dikecam teruk oleh netizen, Syatilla tidak hanya berdiam diri dan memberi peringatan kepada netizen agar berhenti mengikuti akaun Instagramnya lagi jika yang tidak menyukai perkongsiannya.

Setiap orang ada cara mereka masing-masing untuk mempromosikan produk. Rasanya ramai tahu bahawa adik-beradik Syatilla Melvin memang agak masuk air, jadi tidak hairan cara mereka untuk mempromosikan produk sebegitu rupa.


Maya Matahari Meninggal Dunia

Penyanyi yang poular dengan lagu Matahari, Maya meninggal dunia sebentar selepas bertarung dengan sakit kanser.

Memetik laporan Harian Metro, Maya disahkan meninggal dunia oleh penyanyi dan penyampai radio, Haiza. Haiza ketika dihubung berkata, dia masih menunggu maklumat terkini mengenai jenazah arwah.

“Saya dapat panggilan daripada Kak Ieda (Moin) yang memaklumkan mengenai berita ini. Setakat ini, saya dimaklumkan jenazah arwah berada di Sungai Buloh, namun belum tahu di mana lokasinya secara spesifik,” katanya kepada Harian Metro.

Menurut Haiza, dia tahu bahawa rakannya itu menghidapi kanser sejak arwah menyertai Gegar Vaganza musim kelima lagi pada 2018. Difahamkan, Maya baru saja pulang dari China selepas menjalani rawatan di sana.

“Kali terakhir saya bertemu dengan arwah adalah ketika dia dimasukkan ke Hospital Pantai Kuala Lumpur di Bangsar pada penghujung tahun lalu dan sejak itu, selalu berhubung menerusi telefon,” katanya.

Allahyarham yang berusia 44 tahun dikatakan tidak mahu berita penderitaannya dihebahkan kepada peminat, media dan masyarakat.

Mya atau nama sebenarnya Myanaliza Ruslee popular menerusi beberapa lagu antaranya Matahari dan Diari Biru sekitar 1990-an dan kembali membuat kemunculan semula selepas menyertai program Gegar Vaganza.